Ιστορίες μακρόχρονης και δυσβάσταχτης θλίψης: Μαΐου 2010\nΤο παραμύθι του αγαθού γίγαντα, του καλού παιδιού και του Σκοτεινού που στο τέλος, έγινε κι αυτός καλός*\n(*από τα παραμύθια της Άννας – βλ. και δημοσίευση 28ης Αυγούστου 2007)\nΑνατολή. Ο ήλιος φάνηκε πάνω από την κορφή του λόφου και άπλωσε το φως του στον κάμπο όλο και τα χωράφια με τις πορτοκαλιές. Μαζί και στους χωρικούς, τους αγρότες, που άλλοι είχανε κιόλας ξεκινήσει να μαζεύουν πορτοκάλια κι άλλοι ήτανε ακόμα στο δρόμο και πηγαίνανε με τα πόδια ή με τα κάρα στα περιβόλια τους.\nΚι όλοι τους, όλοι, τρομάξανε όταν ξαφνικά άρχισε η γη να τρέμει και κείνος ο ήχος να ακούγεται, ο υπόγειος, που σα να ‘ρχότανε από κάπου βαθιά, πολύ βαθιά:\nΜΠΟΥΜ! - ΜΠΟΥΜ! - ΜΠΟΥΜ!\nΟ ένας κοίταζε τον άλλον και ρωτάγανε:\n- Τι είναι; Τι συμβαίνει; Σεισμός είναι, σεισμός;;;\nΚι ύστερα είδανε τη σκόνη που σηκωνότανε ψηλά, πολύ ψηλά, στην αρχή του δρόμου που κατηφόριζε από τους λόφους. Και μέσα από τη σκόνη ξεπρόβαλλε…….….……ένας Γίγαντας! Τεράστιος και πανύψηλος, δυο και παραπάνω φορές όσο το μπόι ενός κανονικού ανθρώπου, με μακριά κόκκινα μαλλιά και μούσι. Περπάταγε αργά – αργά προς το μέρος των ανθρώπων κι η γη έτρεμε και κάθε φορά που τα σανδάλια του ακουμπούσανε στο χώμα, ακουγότανε:\nΌμως, παρ’ όλο το μέγεθός του, άμα τον καλοκοιτούσες δε θα μπορούσες να πεις ότι ήτανε τρομακτικός. Γιατί είχε ένα παιδικό καλοσυνάτο πρόσωπο που μόνο φόβο δεν ένοιωθες. Να μάλιστα, τώρα που πλησίαζε τους ανθρώπους, είχε αρχίσει να χαμογελάει και να τους χαιρετάει. Κι αυτοί, από την άλλη, μόλις τον είδαν όχι μόνο δεν τρόμαξαν ή ξαφνιάστηκαν, παρά χαρήκανε κιόλας μπορώ να πω. Λέγανε ο ένας στον άλλον:\n- Α στο καλό και ανησύχησα…….Εεεεεε, παιδιά: εντάξει δεν είναι τίποτα, ο Γίγαντας, ο Αγαθός Γίγαντας έρχεται κατά δω.\n- Καλώς τον. Καλώς τον.\n- Πού ‘σαι Γιγαντάκο λεβεντιά………και άλλα τέτοια του φωνάζανε και του κούναγαν το χέρι και ένα τσούρμο παιδάκια έτρεξαν να τον προϋπαντήσουν.\nΒλέπετε, όλοι στο χωριό ξέρανε και αγαπούσαν τον άκακο Γίγαντα που ζούσε πάνω στους λόφους και τον λογαριάζανε για χωριανό τους. Πάντα τον καλούσαν στις γιορτές και τα γλέντια, πάντα του δίνανε δώρα – φαγώσιμα, καπνό, ο ράφτης κι οι γυναίκες του φτιάχνανε στα μέτρα του πουκάμισα, παντελόνια, σκούφους και ο τσαγκάρης σανδάλια, μπότες και ζώνες.\nΉταν όμως κι αυτός πάντα πρόθυμος να πάρει μέρος στις δουλειές και κυρίως τις πιο βαριές, όπου με τη μεγάλη του δύναμη έδινε βοήθεια μεγάλη. Όπως τότε που είχε χαλάσει το γεφύρι και κουβάλησε μονάχος του κάτι κοτρώνες θεόρατες, για να το επισκευάσουνε. Έτσι τελείωσαν σε τρεις μέρες ενώ χωρίς το Γίγαντα θα θέλανε πάνω από μήνα. Ή όταν, πριν από μερικά χιόνια, στη μεγάλη βαρυχειμωνιά, που κινδυνέψανε να τους σωθούν τα ξύλα, να μείνουν χωρίς φωτιά και να παγώσουν, ο Γίγαντας έκοψε σε μια βδομάδα μέσα τόσα ξύλα που όχι μόνο φτάσανε, αλλά περισσέψανε και για του χρόνου.\nΚαι πάντα με το χαμόγελο. Πάντα με το λόγο τον καλό. Γι αυτό και τον φώναζαν «ο Αγαθός Γίγαντας». Έτσι λοιπόν που λέτε, όλοι τον αγαπούσανε κι όλους τους αγαπούσε. Μα κυρίως τα παιδιά. Α!…….τα παιδιά ήταν η αδυναμία του. Έπαιζε μαζί τους με τις ώρες, λες κι ήτανε παιδί κι αυτός, και δε θύμωνε ποτέ ότι σκανταλιές και να κάνανε κι όσο να τον ταλαιπωρούσαν.\nΈτσι λοιπόν και τώρα, περιτριγυρισμένος από τα παιδιά έφτασε κοντά στους ανθρώπους και αρχίσανε τις χαιρετούρες:\n- Καλημέρα. Καλημέρα…είπε με τη χοντρή βροντερή φωνή του. Τι κάνετε σήμερα; Πώς πάει η δουλειά; Να βάλω ένα χεράκι κι εγώ παιδιά;\nΈτσι είπε, έβγαλε τη μπλούζα του, ακούμπησε τα χέρια του στη μέση για λίγο και αφού κοίταξε γύρω – γύρω στον πορτοκαλεώνα, στρώθηκε στη δουλειά. Ύψωσε τα χέρια του κι άρχισε να μαζεύει τα πορτοκάλια που ήτανε στα πιο ψηλά κλαδιά των δέντρων κι ήτανε δύσκολο να τα φτάσεις – χρειαζότανε σκάλα. Όταν μάζεψε τις κορφές από 40 περίπου δέντρα (που κανονικά θα χρειάζονταν μισή μέρα για να μαζευτούνε), συγκέντρωσε τα καφάσια με τα πορτοκάλια και κουβαλώντας τα πέντε – πέντε!, τα στοίβαξε στα κάρα.\n- Παιδιά… είπε στους χωρικούς, δυστυχώς δε μπορώ να κάτσω άλλο, πρέπει να φύγω τώρα.\nΟι γυναίκες του δώσανε νερό. Ήπιε, φόρεσε τη μπλούζα του και τους χαιρέτησε.\n- Ε… και μην ξεχάσεις του είπανε, το βράδυ έχουμε γάμο στο χωριό. Σε περιμένουμε στο γλέντι.\n- Ευχαριστώ, θα έρθω… είπε ο Αγαθός Γίγαντας, και ξεκίνησε. Πήγαινε στο δρόμο που πέρναγε μέσα από τους μπαξέδες κι ανηφόριζε προς τα βουνά. Έκοψε ένα πορτοκάλι και πετώντας το ψηλά σαν τόπι και σιγοσφυρίζοντας, περπατούσε.\nΤην ίδια ώρα στο χωριό…………………\n…το Καλό Παιδί που είχε από νωρίς ξυπνήσει, ετοιμαζότανε να βγει από το σπίτι. Καλό παιδί το φώναζαν γιατί ήτανε πράγματι καλό, ευγενικό, υπάκουο και σεβαστικό, πρόθυμο στα θελήματα, πρόθυμο και στα γράμματα στο σχολείο, καμάρι των γονιών του, των δασκάλων, της γειτονιάς και του χωριού ολόκληρου. Ήταν το καλό παιδί που όλοι αγαπούσαν και όλους τους είχε φίλους. Μα ο πιο καλός του φίλος ήταν – ποιός λέτε; - ο Αγαθός Γίγαντας. Βέβαια, βέβαια! Αχώριστοι ήταν οι δυο τους. Με κάθε ευκαιρία συναντιόνταν για να παίξουν, να μιλήσουν, να κάνουν περιπάτους. Ειδικά τις μέρες που το καλό παιδί δεν είχε σχολείο, τα Σαββατοκύριακα δηλαδή, τις αργίες και τις γιορτές, πηγαίνανε μαζί σ’ ένα συγκεκριμένο μέρος έξω από το χωριό. Σε ένα μικρό οροπέδιο, πάνω στο βουνό – ένα ξέφωτο του πυκνού δάσους που κάλυπτε τις τριγύρω πλαγιές. Ήταν αυτή μια από τις πιο ωραίες τοποθεσίες του χωριού και πολύ συχνά, όταν ο καιρός ήταν καλός, ανέβαιναν οι κάτοικοι του χωριού με τις οικογένειες τους εκεί και παίζανε μπάλα, κρυφτό, κυνηγητό, σκοποβολή. Μετά ετοιμάζανε τα φαγητά που είχανε φέρει μαζί τους και στρώνανε να φάνε είτε στο γρασίδι, είτε στους μεγάλους ξύλινους πάγκους που είχανε φτιάξει για αυτό το σκοπό, σ’ εκείνο το μέρος. Τρώγανε, πίνανε, τραγουδάγανε, χορεύανε, διασκεδάζανε και με το σούρουπο κατεβαίνανε πάλι στο χωριό.\nΕκεί λοιπόν είχε για σήμερα κανονίσει το καλό παιδί να βρεθούνε με το φίλο του, τον Αγαθό Γίγαντα. Γιατί σήμερα, αλλά και αύριο, το σχολείο θα ήτανε κλειστό. Είχανε, βλέπετε, γάμους στο χωριό κι αυτός που παντρευότανε ήταν ο δάσκαλος, ο οποίος - πριν από μέρες- ανακοίνωσε στα παιδιά τη διήμερη διακοπή των μαθημάτων, ζητώντας τους μάλιστα και συγνώμη (ποιά συγνώμη; - μήπως στεναχωρήθηκε κανείς;).\nΝα ‘σου λοιπόν, έτοιμο το Καλό Παιδί, κρέμασε το παγούρι και την τσάντα με το κολατσιό του στον ώμο, έβαλε κι ένα κουτί χρωματιστά μολύβια και μερικά χαρτιά στην τσέπη του (γιατί αγαπούσε – βλέπετε – πολύ τη ζωγραφική) και ξεκίνησε.\nΠερπάτησε τους δρόμους του χωριού καλημερίζοντας ευγενικά όποιον συναντούσε στο δρόμο του, έφτασε στην άκρη της τελευταίας γειτονιάς και βγήκε από το χωριό.\nΛίγο μετά, εκεί που ξεκίναγε η πλαγιά του βουνού, ο δρόμος σταματούσε και γινότανε ένα μονοπάτι πέτρινο, σκαλιστό, που στρίβοντας μια δεξιά – μια αριστερά, ανέβαινε ως πάνω στο οροπέδιο.\nΧοπ! Χοπ! Χοπ! ανέβαινε γοργά το καλό παιδί, τα πλατιά πέτρινα σκαλοπάτια, κοιτώντας γύρω του τη φύση και που και που κάτω το χωριό, που όλο μίκραινε….. και μίκραινε. Με κομμένη τη ανάσα αλλά τόσο χαρούμενος που θα συνάνταγε το φίλο του, συνέχιζε ν’ ανεβαίνει χωρίς να σταματάει καθόλου. Έτσι λοιπόν, μετά από λίγο έφτασε. Στάθηκε στο τελευταίο πλατύσκαλο του μονοπατιού και κοίταξε στο ξέφωτο γύρω – γύρω. Μπα! Ερημιά. Ο Αγαθός Γίγαντας δεν είχε έρθει ακόμα. Εντάξει, δεν τον πείραζε. Θα περίμενε. Έτσι κι αλλιώς, του άρεσε τόσο πολύ εκεί. Πήγε μέχρι έναν από τους ξύλινους πάγκους και κάθησε κι άρχισε να περιεργάζεται γύρω το χώρο.\nΤι ωραία! τι ωραία που ήταν! Το γρασίδι καταπράσινο, τα λουλούδια εδώ κι εκεί, ο ουρανός από πάνω με μπαμπακένια σύννεφα, το δάσος γύρω – γύρω στις πλαγιές, πυκνό, σκιερό, τα πουλιά που κελαηδούσαν, δυο πασχαλίτσες που παίζανε δίπλα στο παπούτσι του, γύρω στις τριάντα κάμπιες περπατούσαν η μία πίσω από την άλλη και λίγο παραπέρα μια πεταλούδα πέταγε κοντά του.\n« Α, να τι θα κάνω όσο περιμένω» σκέφτηκε το Καλό Παιδί. «Θα ζωγραφίσω την πεταλούδα». Έβγαλε λοιπόν τα μολύβια και τα χαρτιά του και ζωγράφισε:\nΠάνω στην ώρα που τελείωσε τη ζωγραφιά και την παρατηρούσε, άρχισε να νοιώθει τη γη να τρέμει και έναν ήχο υπόγειο:\nΧαμογέλασε και σκέφτηκε: «Ήρθε ο φίλος μου». Συγκέντρωσε λοιπόν τη ματιά του στην άκρη του ξέφωτου περιμένοντας, έτσι όπως γινόταν πάντα επειδή ο δρόμος ήταν πολύ ανηφορικός και σταμάταγε απότομα, να φανεί πρώτα το κεφάλι του Γίγαντα με τις τούφες τα κόκκινα μαλλιά. Αντί για αυτό όμως είδε μονάχα ένα πορτοκάλι να υψώνεται στον αέρα και να πέφτει ξανά και μετά πάλι και πάλι. Αλλά πριν προλάβει για τα καλά να σαστίσει με τούτο το παράξενο χοροπηδηχτό πορτοκάλι, ξεπρόβαλλε του φίλου του η κεφάλα, ο οποίος από την ώρα που ξεκίνησε, αφηρημένος ίσως, έπαιζε ακόμα με το πορτοκάλι σα να ‘ταν τόπι.\nΠλησιάσανε ο ένας τον άλλον, χαιρετηθήκανε, είπανε με δυο λόγια τα νέα τους.\n- Κοίταξε τι ζωγράφισα… είπε το καλό παιδί και έδειξε στο Γίγαντα τη ζωγραφιά με την πεταλούδα.- Α! Πολύ ωραίο, πολύ ωραίο!… είπε εκείνος. Μα εσύ πρέπει να γίνεις ζωγράφος. Και μετά, χαμογελώντας πονηρά και στριφογυρίζοντας με νόημα στα χέρια του το πορτοκάλι, συμπλήρωσε:- Γιατί βέβαια στη ζωγραφική τα πας πολύ καλά, αλλά από μπάλλα άστα!- Ώστε έτσι, ε; Έτσι, ε;… φώναξε πειραγμένο το Καλό Παιδί και άρχισε να απομακρύνεται πισωπατώντας. Έλα λοιπόν να σε δούμε!… είπε και πήρε θέση μερικά μέτρα μακριά. Πέτα ντε, πέτα ντε αν σου βαστάει!Ο Γίγαντας πέταξε το πορτοκάλι με μια (για να πούμε την αλήθεια, εύκολη) μπαλιά, που το Παιδί την έπιασε με άνεση. Όλο χαρά και πείσμα, τότε φώναξε:- Ορίστε κύριε, ορίστε! Για να ιδούμε τώρα και σένα… κι έριξε μια ψηλοκρεμαστή.Ο Αγαθός Γίγαντας παρακολουθώντας το πορτοκάλι, πήγε μια μπρος - μια πίσω, έκανε να το πιάσει, αλλά την τελευταία στιγμή (επίτηδες και πάλι), του ‘φυγε μέσα από τα χέρια. Ω, ρε κοροϊδία που έπεσε!- Κρίμα, κρίμα καημένε… είπε περιπαιχτικά το Καλό Παιδί. Κρίμα το μπόι σου και την ομορφιά σου!Εκείνο το τελευταίο «…την ομορφιά σου» το τόνισε ιδιαίτερα, λες και στην πραγματικότητα εννοούσε πως ο Γίγαντας κάθε άλλο παρά όμορφος ήτανε. Ο Γίγαντας με το που το άκουσε αυτό κοκάλωσε στη θέση του και κοίταξε το Καλό Παιδί – τάχα μου – αγριεμένος. Και το Παιδί κοίταζε και κείνο, αμίλητο και σοβαρό, το Γίγαντα στα μάτια. Για μια στιγμή κοιτάζονταν έτσι αμίλητοι κι αμέσως μετά λυθήκανε κι οι δύο σε γέλια τρανταχτά! Όλο έτσι το κάνανε. Πειράζανε ο ένας τον άλλον και στα ψέματα προσβάλλονταν, θυμώνανε και λέγανε ότι θ’ αρχίσουν να δέρνονται. Έτσι για να γελάνε. Κι όταν χορτάσανε το γέλιο, συνέχισαν όλο ενθουσιασμό το παιχνίδι τους.\nΤην ίδια ώρα μέσα στο δάσος……………….\n… κατέβαινε την πλαγιά ο Σκοτεινός. Τον λέγαν έτσι γιατί φόραγε πάντα μαύρα ρούχα κι ακόμα είχε μαύρα – κατάμαυρα μαλλιά και γένεια. Κι επιπλέον, όλο στα σκοτάδια, τις σκιές και τις νύχτες γύρναγε. Λίγοι, ελάχιστοι τον είχαν δει. Κάτι βοσκοί, κάτι κυνηγοί, κάτι αγροφύλακες κι αυτό όχι για πολύ – για μια στιγμή μονάχα, με την άκρη του ματιού. Εκεί που περπατούσαν άκουγαν κάποιο θόρυβο, ένα φουρφούρισμα ανάμεσα στις φτέρες ή ένα κλαδάκι να σπάει και νομίζοντας ότι είναι κάτι πουλί ή αγρίμι, βλέπανε στ’ απόσκια μέσα την παράξενη, τρομακτική φιγούρα. Γιατί ήταν άσκημος πολύ και φοβερός στην όψη. Είχε το σώμα του μια ολότελα παράταιρη στάση, καμπουριασμένο – στα δύο σχεδόν διπλωμένο, τα πόδια λυγισμένα στραβοπατούσαν και τα χέρια κρέμονταν σαν ακυβέρνητα και ακουμπούσαν σχεδόν τη γη και μοιάζαν αφύσικα μακριά. Είχε και κάτι γαμψές, λερές, κατάμαυρες νυχάρες στα δάχτυλα του!\nΆντρες μεγάλοι, σκληραγωγημένοι, άντρες με τα όλα τους ήταν όσοι τον είχαν δει κι όμως όλοι τους παραδέχονταν πως σκιάχτηκαν για τα καλά. Μετά, στα καφενεία και τις ταβέρνες, λέγαν στους άλλους χωρικούς για την περιπέτεια τους. Πώς τον είδαν ξαφνικά και πόσο τρόμαξαν. Πώς, όταν έκαναν να τον πλησιάσουν εκείνος εξαφανίστηκε τρέχοντας και κουτρουβαλώντας στις κατηφοριές. Κι όταν πλησίασαν παρατήρησαν με φρίκη ότι όπου είχε πατήσει κι όπου είχε ακουμπήσει, είχε το χορτάρι ξεραθεί και τα κλαδιά σαπίσει.- Όπου πατάει ο Σκοτεινός, χορτάρι δεν ξαναφυτρώνει!… λέγανε με στόμφο. Και έτσι ήταν! Ακόμα λέγανε πως τον τρέμανε τα ζώα του δάσους και σκορπίζονταν κι έτρεχαν να κρυφτούν, όταν εκείνος ζύγωνε.- Άμα είσαστε στο δάσος και βρεθείτε ξαφνικά σε ησυχία παράξενη, να το ξέρετε ότι μπορεί να συναντήσετε το Σκοτεινό. Γιατί στην παρουσία του θα έχουνε όλα τα ζωντανά λουφάξει. Και τα θηρία ακόμα τον φοβούνται: κι ο αγριόγατος, κι η αρκούδα και ο λύκος, άμα τον μυριστούν από μακριά, τρέχουν και χώνονται μέσα στη φωλιά τους και κουλουριάζονται εκεί λαχανιασμένα και περιμένουν μυξοκλαίγοντας να φύγει! Και έτσι ήταν!\n- Εγώ προχτές, του πέταξα μια πέτρα αλλά δεν τον πέτυχα… έλεγε ένας βοσκός.- Κι εμείς του ρίξαμε όλη η παρέα με τα τουφέκια, αλλά είχε ήδη γίνει καπνός ο άτιμος… έλεγαν κάτι φίλοι κυνηγοί.- Εγώ, παρ ΄όλο που φοβήθηκα πολύ, τον κυνήγησα να τον πιάσω, αλλά χώθηκε σε κάτι βάτα κι εξαφανίστηκε… έλεγε ο αγροφύλακας. Και μετά όλοι μαζί έλεγαν:- Να το ξέρετε πως ο Σκοτεινός είναι κίνδυνος μεγάλος και κατάρα για το χωριό. Θα βάλει χέρι, να το δείτε, στα κοπάδια μας να τα χαλάσει. Και σε ανθρώπους ακόμα μπορεί να επιτεθεί, άμα βρει κάναν ανήμπορο γέροντα, παιδάκι ή γυναίκα μοναχούς. Γιατί είναι αδίστακτος, αιμοβόρος και – δεν υπάρχει αμφιβολία – ανθρωποφάγος!Εδώ βέβαια, με αυτά τα λόγια, άρχιζαν οι υπερβολές. Γιατί όσο τρομακτικός κι αν ήτανε ο Σκοτεινός, δεν είχε – ως τα τώρα – σε κανέναν επιτεθεί. Πάντως έτσι, λόγο στο λόγο και κουβέντα στην κουβέντα, με τις διηγήσεις των αντρών αυτών στα καφενεία και τις ταβέρνες του χωριού, φτιάχτηκε σιγά – σιγά ο θρύλος του Σκοτεινού. Φάντασμα τον είπανε, στοιχειό του δάσους τον είπανε, καλικάντζαρο και τέρας τρομερό. Έφτασε να γίνει ο μπαμπούλας του χωριού, φόβος και τρόμος για τα μικρά παιδιά, τις γυναίκες και τους αλαφροΐσκιωτους για χρόνια και χρόνια.\nΑυτός λοιπόν ήταν ο Σκοτεινός που κατέβαινε τώρα κατρακυλώντας σχεδόν την πλαγιά. Άπλωνε πότε δω, πότε κει, τα αφύσικα μακριά του χέρια και γράπωνε με τα αρπακτικά του δάχτυλα κλαδιά, κορμούς και θάμνους για να συγκρατιέται. Όπου ακούμπαγε, μετά μαραίνονταν τα φύλλα, ξεραίνονταν τα κλαδιά, σάπιζαν οι κορμοί. Χάνονταν όπου πέρναγε η ζωντάνια, τα χρώματα, η φρεσκάδα. Χαραζότανε λες ξοπίσω του, ένα πικρό, αρρωστημένο, σκοτεινό, δικό του μονοπάτι. Έτσι έφτασε στο τέλος της πλαγιάς, κρύφτηκε πίσω από ένα πεσμένο κορμό δέντρου και κοίταζε στο ξέφωτο όπου οι δύο φίλοι, ο Αγαθός Γίγαντας και το Καλό Παιδί, όλο γέλια και φωνές χαίρονταν το παιχνίδι τους, τρέχοντας και πετώντας ο έναν στον άλλον το πορτοκάλι. Σε μια στιγμή, ξέφυγε στο Καλό Παιδί μια άτσαλη μπαλιά που ήτανε αδύνατο στο Γίγαντα να την πιάσει. Το πορτοκάλι πήγαινε γραμμή κατά τη μεριά που κρυβόταν ο Σκοτεινός.\nΆπλωσε εκείνος το χέρι με τα αρπακτικά τα δάχτυλα ανοιχτά και πικρά χαμογελώντας περίμενε, ξέροντας πως με το που θα πιάσει τον ολόφρεσκο, δροσερό καρπό σε κείνη την παλάμη του που φαίνεται πως μοίρα ζοφερή την είχε ευλογήσει, θα μαύριζε, θα μαραινόταν και θα σάπιζε στο τέλος. Και τούτο το παιδί και τούτος ο γίγαντας θα παρακολουθούσαν, κι αυτοί όπως κι όλοι οι άλλοι, με απορία και έκπληξη στην αρχή κι ύστερα με αποστροφή και φόβο. Μετά θα φεύγανε είτε τρέχοντας κατατρομαγμένοι χωρίς ούτε μια ματιά πίσω να ρίξουν, είτε – χειρότερα ακόμα – πισωπατώντας, φωνάζοντας και βρίζοντας. Και μπορεί και καμιά πέτρα να του πετούσαν. Πόσες φορές, πόσες φορές δεν τον είχανε έτσι οι ανθρώποι διώξει; Ε, να λοιπόν, άλλη μια φορά έτσι θα γίνει. Για την κατάληξη σίγουρος , κοίταζε και περίμενε ώσπου ένοιωσε - χτουπ! – το χρυσό των Εσπερίδων μήλο, στη μαύρη κακορίζικη, χούφτα του να ταιριάζει.\nΌμως ο Γίγαντας και το Παιδί ούτε άρχισαν να τρέχουν, ούτε τον έβρισαν, ούτε μια τόση δα πέτρα δεν του πέταξαν κι ούτε καθόλου τρομαγμένοι έμοιαζαν. Τι έκαναν λοιπόν; Άρχισαν να χοροπηδάνε πάνω – κάτω και να του φωνάζουν δυνατά:\n- Σε μένα φίλε, σε μένα πέτα το!- Μην τον ακούς, σε μένα, σε μένα!Ο Σκοτεινός ολότελα σαστισμένος και μπερδεμένος από την αντίδραση τους αλλά κι επειδή στο χέρι του το πορτοκάλι δεν έμοιαζε καθόλου να έχει αλλάξει κι έμενε δροσερό, γυαλιστερό και φρέσκο, ξαφνιάστηκε με τις φωνές. Το πέταξε με δύναμη προς τη μεριά τους και θέλησε να τρέξει, να φύγει μακριά από τούτη το αλλόκοτο, αφύσικο γι αυτόν σκηνικό. Αντί γι αυτό όμως… παρακολούθησε το πορτοκάλι που διέγραφε την τροχιά του στον αέρα και σαν να τον παρέσυρε, σαν να τον τράβηξε μαζί του, λες κι ήτανε οι δυο τους μ’ ένα αόρατο νήμα ενωμένοι και κάνοντας ένα βήμα, βγήκε από τις σκιές των δέντρων του δάσους στο ξέφωτο που λαμπρός το έλουζε ο ήλιος. Κάνοντας ένα βήμα βγήκε, πρώτη φορά στη ζωή του, από το Σκοτάδι στο Φως.\nΟ Αγαθός Γίγαντας με το ένα χέρι υψωμένο, περίμενε να πιάσει το πορτοκάλι όλος σιγουριά, καθώς το καλό παιδί με το δικό του χέρι υψωμένο, ούτε στη μέση δεν τον έφτανε. Καθώς το πορτοκάλι άρχισε να πέφτει, άνοιξε τα δάχτυλα του έτοιμος να το αρπάξει στην τεράστια χερούκλα του και λοξοκοιτώντας το Καλό Παιδί, έκανε γελώντας κοροϊδευτικά:- Χο, χο, χο! Εγώ θα το πιάσω, εγώ!Όμως το καλό παιδί πήρε φόρα και του ‘δωσε μια δυνατή σπρωξιά στα πόδια, πίσω από τα γόνατα, και ο Γίγαντας σωριάστηκε κάτω κι έπεσε με τα μούτρα. Το Καλό Παιδί πήδηξε στην πλάτη του κι άρπαξε το πορτοκάλι κι όταν ο Γίγαντας σήκωσε το κεφάλι του, με το πρόσωπο γεμάτο απορία και κάμποσα χορτάρια να γεμίζουν το στόμα του, έσκυψε και του ψιθύρισε στο αυτί:- Χο, χο, χο! Κι όμως το ‘πιασα εγώ!Και μετά από ένα δευτερόλεπτο ξεκαρδίστηκαν κι οι δυο στα γέλια κι ενώθηκαν η βροντερή, χοντρή, βαριά φωνή του Γίγαντα με την ψιλή, γλυκιά φωνούλα του Παιδιού σ’ ένα κοινό, ταυτόχρονο:- Χο, χο, χο! Χο, χο, χο!Τότε, σαν κάτι που δε μπορούσε να ελέγξει, σα βήχας, σα λόξυγγας, σα φτάρνισμα ίσως, ένοιωσε ο Σκοτεινός από κάπου μέσα του βαθιά, να ανεβαίνει γάργαρο και κυματιστό κάτι που όταν έφτασε στα χείλη, έκανε έναν ήχο πρωτόγνωρο γι αυτόν:- Χο, χο, χο!- Απίστευτο! Απίστευτο!… ακούστηκαν φωνές μέσα απ’ το δάσος.- Απίστευτο!… λέγανε η κουκουβάγια, η νυχτερίδα, ο κόρακας, η χελώνα, ο σκίουρος, το τσακάλι κι ο ασβός.- Απίστευτο! Γέλασε ο Σκοτεινός!Όταν σταμάτησαν τα γέλια, ο Γίγαντας και το Παιδί, σκουπίσανε τα μάτια τους που είχανε δακρύσει και γυρίσανε πάλι προς τη μεριά του Σκοτεινού.- Ευχαριστούμε φίλε που μας έδωσες το πορτοκάλι. Τι λες, θες να παίξεις μαζί μας; Θα σπάσουμε πλάκα μεγάλη… είπε ο Γίγαντας.- Ναι, ναι φίλε… είπε το Καλό Παιδί. Έλα να παίξεις μαζί μας, κι όσο για πλάκα είναι σίγουρο ότι θα κάνουμε μεγάλη πλάκα οι δυο μας, γιατί θα κοιτάμε τούτον δω τον κρεμανταλά… κι έδειξε τον Γίγαντα, που από μπάλλα δεν ξέρει τι του γίνεται… και κούνησε το κεφάλι του περιπαιχτικά.- Αααα! Άκου να σου πω σπόρε… ύψωσε τη φωνή ο Γίγαντας.- Ως εδώ. Δε θα ανεχτώ να με κοροϊδεύεις άλλο…και σήκωσε ψηλά το πόδι του και φωνάζοντας - τάχα μου αγριεμένα – έκανε να πατήσει και να λειώσει κάτω από την πατούσα του το Καλό Παιδί, αλλά - τάχα μου κατά λάθος – αστόχησε και το γιγάντιο πόδι προσγειώθηκε ακριβώς δίπλα από εκεί που βρισκόταν το Παιδί, κάνοντας το έδαφος να βουλιάξει.- Το νου σου κακομοίρη μου, την επόμενη φορά δε θα αστοχήσω… ούρλιαξε ο Γίγαντας, που ξεκίνησε να λέει τη φράση αυτή δήθεν έξαλλος από θυμό, αλλά δεν άντεξε και την τελείωσε πνιγμένος στα γέλια. Ε, όπως θα έχετε καταλάβει δεν ήθελε πολύ και το Καλό Παιδί για να του κάνει παρέα, στα γέλια λιγωμένο.Όταν κι αυτή τη φορά σταμάτησαν να γελάνε, γύρισαν πάλι στο Σκοτεινό και του ‘πανε και πάλι καλωσυνάτα και γελαστά:- Έλα φίλε να παίξεις μαζί μας, έλα! « Μα τι συμβαίνει;» αναρωτήθηκε ο Σκοτεινός, «τι παράξενοι που είναι αυτό το παιδί κι αυτός ο γίγαντας. Καλά, δεν ξέρουνε ποιός είμαι; Δεν βλέπουνε ΠΩΣ είμαι; Καθόλου δε φοβούνται;» Ενώ λοιπόν και πάλι απόφαση είχε πάρει στα πόδια να το βάλει και στις σκιές του δάσους να κρυφτεί, ξανά άλλαξε γνώμη και σιγά – σιγά προχώρησε προς το μέρος τους. - Καλώς τον… είπε ο Γίγαντας, όταν έφτασε κοντά.- Γεια σου… είπε το Καλό Παιδί. Εγώ ζω στο χωριό που είναι κάτω στον κάμπο, πάω στο σχολείο και μου αρέσει να ζωγραφίζω.- Εγώ ζω στους απέναντι λόφους… είπε ο Γίγαντας, και μου αρέσουν τα παιχνίδια που παίζονται με μπάλλα. - Εσύ;… ρωτήσανε το Σκοτεινό.Εκείνος γύρισε λίγο το σώμα του προς τα πίσω, άπλωσε το χέρι και τους έδειξε - αμίλητος - το δάσος. - Α! Ζεις στο δάσος! Τι ωραία, τέλεια, θα έχεις ένα σωρό ιστορίες να μας πεις… είπε το Καλό Παιδί. Άλλη ώρα όμως, εντάξει; Τώρα είναι ώρα για παιχνίδι… και χτύπησε το Σκοτεινό στον ώμο, φιλικά.Και έπαιξαν. Πώς έπαιξαν! Για ώρες και ώρες, χωρίς σταματημό. Τώρα μάλιστα που είχαν γίνει τρεις, και πιο πολλά παιχνίδια μπορούσαν να παίξουν και μεγαλύτερο κέφι και ενδιαφέρον είχε το παιχνίδι. Ο Σκοτεινός συμμετείχε στο παιχνίδι κανονικά και μάλιστα φάνηκε και πολύ άξιος παίχτης. Έτρεχε πέρα – δώθε, πήδαγε ψηλά, έπεφτε, σηκωνόταν, έπιανε το πορτοκάλι, το πέταγε με δύναμη, το έπιανε ξανά.- Μπράβο φίλε, μπράβο… του φώναζαν πότε ο Γίγαντας και πότε το Παιδί και κείνος όλο και πιο συχνά γέλαγε και χαμογελούσε.Ούτε που το κατάλαβαν για πότε πέρασε η ώρα και μόνο όταν βασίλεψε ο ήλιος αποφάσισαν να σταματήσουν. Κάθησαν κατάκοποι, ιδρωμένοι, λαχανιασμένοι – αλλά και τόσο ευχαριστημένοι - στους ξύλινους πάγκους να ξεκουραστούν. Πέρασαν μερικά λεπτά κι ενώ το Καλό Παιδί είχε βγάλει κι έδειχνε στον Σκοτεινό, τη ζωγραφιά που είχε φτιάξει με την πεταλούδα, ο Γίγαντας πετάχτηκε απάνω και είπε:- Ρε σεις! Παραλίγο να ξεχάσουμε το γάμο και το γλέντι στο χωριό!- Πω, πω! Έχεις δίκιο!… είπε το Καλό Παιδί. Πρέπει να βιαστούμε να κατεβούμε στο χωριό. Μετά γύρισε στο Σκοτεινό και είπε: - Άκου φίλε, κάτω στο χωριό γίνεται γάμος και είμαστε καλεσμένοι, γι αυτό και πρέπει να φύγουμε τώρα. Θα ήθελα πολύ να ‘ρθεις και συ μαζί μας. Το ίδιο πιστεύω θέλει κι ο φίλος από δω… και έδειξε προς τη μεριά του Γίγαντα. - Μα βέβαια, και βέβαια… είπε ο Γίγαντας.- Κι άμα αργήσουμε το βράδυ στο γλέντι… συνέχισε το Καλό Παιδί, δεν είναι ανάγκη να γυρίσεις στο σπίτι σου στο δάσος νυχτιάτικα. Θα σε φιλοξενήσω εγώ στο δικό μου σπίτι, στο χωριό και επιστρέφεις το πρωί με το καλό. Ε, τι λες; Θα έρθεις; Έλα σε παρακαλώ! Θα έρθεις; Ο Γίγαντας και το Παιδί κοιτάζανε το Σκοτεινό ερωτηματικά – παρακαλετικά. Εκείνος γύρισε και κοίταξε το κατασκότεινο εκείνη την ώρα δάσος, και μετά γύρισε και δειλά – δειλά τους κούνησε το κεφάλι, δείχνοντας πως δέχεται.- Ωραία!… είπε ο Γίγαντας, πάμε, ξεκινάμε. Κι άρχισαν να κατεβαίνουν από το πέτρινο μονοπάτι προς το χωριό.Στο δρόμο, ο Σκοτεινός κοίταζε γύρω του με περιέργεια και ενδιαφέρον. Γιατί ήταν όλα γύρω του καινούρια μιας κι αν είχε κάτι ξαναδεί, ήταν μόνο από μακριά, από την άκρη του δάσους. Εκτός από γύρω του, αισθανόταν και μέσα του κάτι καινούριο που όμως δε μπορούσε να εξηγήσει και έτσι απλώς ακολουθούσε το Γίγαντα και το Παιδί και κατέβαιναν το μονοπάτι. Και βέβαια δεν είχε καταλάβει πως σιγά – σιγά, η στάση του κορμιού του είχε αλλάξει και τώρα πια δεν ήτανε καμπούρης, μακρυχέρης και στραβοπόδης παρά περπάταγε κανονικά, όρθιος και στητός. Μετά από λίγο φτάσανε στο χωριό.\nΟ γάμος είχε τελειώσει στην εκκλησία. Σε λίγο θα άρχιζε το γλέντι. - Πάμε στην πλατεία… είπε το Παιδί και οι άλλοι ακολούθησαν.Στην πλατεία είχαν γύρω βάλει τραπέζια για τους καλεσμένους, στη μέση είχαν μερικές καρέκλες για τους μουσικούς και ο υπόλοιπος χώρος ήταν ελεύθερος για να χορέψουν. Τους υποδέχθηκε στην είσοδο της πλατείας ο πατέρας του γαμπρού.- Καλώς τους! Καλώς τους! Καλώς το Γίγαντα. Καλώς το Παιδί το Καλό. Καλώς τον και το φίλο τους… είπε μόλις είδε το Σκοτεινό. Ευχαριστώ που με τιμήσατε στη χαρά του παιδιού μου… και τους οδήγησε στο τραπέζι τους.Καθώς πήγαιναν προς τα εκεί, πέρασαν δίπλα από ένα τραπέζι όπου κάθονταν μερικοί από τους κυνηγούς και τους αγροφύλακες που είχαν συναντηθεί με το Σκοτεινό. Όταν εκείνος τους είδε ήταν αργά. «Ωχ!» είπε από μέσα του, «τώρα θα ‘χουμε φασαρίες». Όμως εκείνοι δε φάνηκαν να τον αναγνωρίζουν, παρά χαιρέτησαν χαρούμενα:- Καλησπέρα. Και στις χαρές σας… είπαν.Στο τραπέζι που τους πήγαν να καθίσουν, ήταν η οικογένεια του Καλού Παιδιού, του ράφτη και του κουρέα του χωριού. Όλοι τους καλωσόρισαν ευγενικά και κάτσανε οι τρεις τους, με το Γίγαντα στη μέση. Μετά από λίγο όλα τα τραπέζια στην πλατεία γέμισαν και ο κόσμος περίμενε τους νιόπαντρους για να αρχίσει το γλέντι. Δεν άργησαν να φανούν. Μπήκαν στην πλατεία με χειροκροτήματα δυνατά και ευχές και πιστολιές. Πίσω τους έρχονταν τα όργανα. Πήγαν στο τραπέζι τους κι οι μουσικοί στις θέσεις τους. Ο γαμπρός σηκώθηκε κι έδωσε το σύνθημα ν’ αρχίσει το γλέντι.Σερβιρίστηκαν τα φαγητά και τα κρασιά. Ξεκίνησε η μουσική. Γέμιζαν, άδειαζαν και ξαναγέμιζαν πιάτα και ποτήρια. Μετά από λίγο ξεκίνησε και το τραγούδι κι ο χορός. Όπου και να γύριζες έβλεπες χαρούμενα πρόσωπα. Το καθετί ήταν για το Σκοτεινό μια χαρούμενη έκπληξη. Τα φαγητά: α! τι υπέροχα, απολαυστικά που του φαίνονταν εκείνου που ως τα τώρα η μόνη τροφή που ήξερε ήταν τα βελανίδια, τα χαρούπια, τα μανιτάρια και το μέλι από τα αγριομελίσσια. Το κρασί: τι ωραία που κύλαγε βελούδινο στο λαιμό του, τι ευχάριστα που τον ζέσταινε, τι ευχάριστα που τον ζάλιζε. Η μουσική, η μελωδία, τα τραγούδια, πόσο ωραία τον έκαναν να νοιώθει. Κι όλος αυτός ο χαρούμενος, γελαστός κόσμος που χόρευε και γλεντούσε. Όσο πέρναγε η ώρα ο Σκοτεινός αισθανόταν όλο και πιο καλά. Έφτασε έτσι μια στιγμή που έπαψε γύρω του να παρατηρεί και συγκεντρώθηκε στον εαυτό του, γιατί κατάλαβε πως μια αλλαγή που είχε αρχίσει μέσα του να συμβαίνει από την ώρα που έπιασε εκείνο το πορτοκάλι στο ξέφωτο πάνω στο βουνό, τη στιγμή αυτή ολοκληρωνόταν. Για να εξηγήσει αυτό που ένοιωθε, φαντάστηκε τον εαυτό του σα μεγάλο δέντρο του δάσους που σε μια κουφάλα του μέσα είχανε φωλιάσει και ζούσαν συνεχώς κάτι άσχημα και μαύρα αγριοπούλια: η σκοτεινιά, η μοναξιά, η πίκρα, η στεναχώρια και άλλα παρόμοια. Όμως σήμερα φύγανε ξαφνικά, και στη θέση τους ήρθανε άλλα χαρούμενα, πολύχρωμα, κελαηδιστά πουλιά και κάναν τη φωλιά τους. Παρ’ όλο που δεν ήξερε τα ονόματα τους, κατάλαβε πως με αυτούς τους νέους ενοίκους μέσα του θα πορευόταν από εδώ και πέρα. Και μάλιστα θα ήτανε πολύ καλύτερος από πριν σπιτονοικοκύρης…ή μάλλον δεντρονοικοκύρης. «Εεεε, δηλαδή…λίγο μπερδεμένα τα λέω» σκέφτηκε ο Σκοτεινός. «Λες να φταίει το κρασί;» αναρωτήθηκε. «Ε και τι πειράζει;» σκέφτηκε μετά και προσπάθησε να πνίξει το γέλιο που του ‘ρθε χωρίς ωστόσο να τα πολυκαταφέρει.Όμως, μια αγκωνιά που τού ‘ριξε ο ράφτης από δίπλα, διέκοψε τους συλλογισμούς του. - Χρώματα!… φώναξε μες στο αυτί του Σκοτεινού ο ράφτης, που είχε πιει - όπως ήταν φανερό – λιγάκι παραπάνω. Χρώματα νά ‘χουνε τα ρούχα σου, τι είναι τούτα δω τα μαύρα, τα κατάμαυρα που φοράς. Άκου να δεις. Επειδή σε συμπάθησα πολύ, γιατί είσαι τσίφτικο παιδί και άξιο παλικάρι, θέλω να έρθεις αύριο στο ραφτάδικο μου να σου πάρω τα μέτρα, να σου φτιάξω μια πολύχρωμη στολή μούρλια! Και μετά να πας και σε αυτόν τον άχρηστο…είπε κι έδειξε τον κουρέα (που ήταν φίλος του και δεν πειράχτηκε) να σου μπαρμπερίσει τούτα τα γένια και τις μαλλούρες. Άλλος άνθρωπος θα γίνεις, θα δεις. Εξάλλου… είπε ο ράφτης χαμηλώνοντας τη φωνή και σκύβοντας προς το μέρος του, για κοίτα γύρω σου. Τόσες ωραίες κοπελιές! Πού ξέρεις; Μπορεί να είναι το τυχερό σου να παντρευτείς στο χωριό μας… και τού ’κλεισε με νόημα το μάτι, ενώ το ίδιο έκανε κι ο κουρέας από την απέναντι μεριά του τραπεζιού.- Εερρεεεεε κέφια!… φώναξε ο Γίγαντας και σηκώθηκε όρθιος υψώνοντας την κανάτα το κρασί. Άιντε παιδιά, και στα δικά μας οι ανύπαντροι!Όλοι γέλασαν και χειροκρότησαν και είπαν:- Με το καλό! Με το καλό!Ο Γίγαντας γέμισε κρασί τα ποτήρια στο τραπέζι κι έκατσε πάλι κάτω χαμογελαστός, άπλωσε τα χέρια του και τα ακούμπησε δεξιά κι αριστερά, στου Παιδιού και του Σκοτεινού – των φίλων του τις πλάτες.\nΤο γλέντι του γάμου τελείωσε ξημερώματα σχεδόν. Και μου φαίνεται πως όλοι οι χωρικοί, την άλλη μέρα, μάλλον κοιμήθηκαν ως πολύ – πολύ αργά. Δεν ξέρω, μάλλον. Αυτό που ξέρω είναι ότι…\n… Η καλωσύνη και η αγάπη έχουνε δύναμη μεγάλη.\nΚαι ότι η ανατολή βρήκε τους τρεις - πλέον - φίλους να κοιμούνται αγκαλιά σε μια ταράτσα απάνω και να ονειρεύονται:\nΟ Γίγαντας πως παντρεύτηκε κι αυτός και είχε οικογένεια, μία Γιγάντισα δηλαδή και Γιγαντόπουλα πολλά ένα γύρω.Το Καλό Παιδί να έχει γίνει τρανός ζωγράφος και να ζωγραφίζει τέλειες πεταλούδες.Και ο Σκοτεινός, που είχε πια οριστικά γίνει κι αυτός καλός, την πλουμιστή, γεμάτη χρώματα στολή που τού ‘ταξε ο ράφτης και ένα που έμοιαζε ασύνδετο στο όνειρο μα ήταν για την ιστορία αυτή σημαδιακό, στον αέρα να πετάει πορτοκάλι.\nPosted by Χρήστος Δ. Τσατσαρώνης at 7:16 μ.μ. Δεν υπάρχουν σχόλια:\nΗ εποχή της σάρκας ξεκίνησε και φέτος. Νομίσαμε πάλι ότι ξεκίνησε πριν από ένα μήνα, μα τα τρελλά τερτίπια του καιρού την ανέστειλλαν προσωρινά. Όμως, τώρα ξεκίνησε. Οριστικά. Η εποχή της σάρκας.\nΌπου και να γυρίσεις, όπου και να σταθείς, όπου κοιτάξεις, όπου βρεθείς. Στο δρόμο, στα μαγαζιά και στα γραφεία. Στη λαϊκή την αγορά, στα φαρμακεία. Στα μπαρ, στα ρεστωράν, στα καφενεία. Στο τραίνο, στο μετρό, στα λεωφορεία. Μέχρι και στα νοσοκομεία. Ακόμα και στην εκκλησία.\nΣάρκα παντού. Στήθη, λαγόνες, μηροί, πλάτες, κοιλιές, πόδια, μέσες. Σάρκα ακάλυπτη παντελώς ή ελαχίστως καλυμμένη και γι αυτό ευδιάκριτος.\nΖαλίζεται το μάτι, θολώνει το μυαλό. Χάνεις την ηρεμία σου, τη συγκέντρωση σου, την ησυχία σου.\nΔιάφορα φαινόμενα παρατηρούνται μεταξύ του ανδρικού πληθυσμού (ετεροφυλοφιλικού – εννοείται – προσανατολισμού): ατυχήματα με οχήματα, μείωση απόδοσης στην εργασία, αφηρημάδα, υψηλά επίπεδα τεστοστερόνης με ότι αυτό επιφέρει, αυξημένα περιστατικά απιστιών.\nΟι στατιστικές λένε πως ο οργανισμός του άνδρα εξοικειώνεται και ηρεμεί περί τα τέλη Ιουνίου – αρχάς Ιουλίου. Οπότε και η ζωή αποκτά και πάλι τους κανονικούς ρυθμούς της, λίγο έως πολύ.\nΜέχρι τότε……. κουράγιο αδελφοί.\nPosted by Χρήστος Δ. Τσατσαρώνης at 2:29 μ.μ. Δεν υπάρχουν σχόλια:


Μη Σκοτώνεις τη Μαμά | MAXMAG | Πολιτισμός, Τέχνες, Διασκέδαση, Ομορφιά\nΑρχική | Μη Σκοτώνεις τη Μαμά\nΕτικέτα: Μη Σκοτώνεις τη Μαμά\n17 Δεκεμβρίου 2018 , Από Γαρυφαλλιά Χατζησαββίδου\nΤο MAXMAG και το Θέατρο OLVIO σας χαρίζουν μετά από κλήρωση 3 διπλές προσκλήσεις για την παράσταση «Μη Σκοτώνεις τη Μαμά» για την Τετάρτη 19 Δεκεμβρίου 2018. Έναρξη Διαγωνισμού 17/12/2018 Λήξη Διαγωνισμού 18/12/2018 Μέσα από τη συμμετοχή σας στο διαγωνισμό, μόνο το e-mail θα αποθηκευτεί στη βάση δεδομένων του περιοδικού από όπου θα λαμβάνετε ενημερωτικά e-mail μια φορά την […]\n4 Δεκεμβρίου 2018 , Από Γαρυφαλλιά Χατζησαββίδου\nΤο MAXMAG και το Θέατρο OLVIO σας χαρίζουν μετά από κλήρωση 3 διπλές προσκλήσεις για την παράσταση «Μη Σκοτώνεις τη Μαμά» για τo Σάββατο 8 Δεκεμβρίου 2018. Έναρξη Διαγωνισμού 4/12/2018 Λήξη Διαγωνισμού 7/12/2018 Μέσα από τη συμμετοχή σας στο διαγωνισμό, μόνο το e-mail θα αποθηκευτεί στη βάση δεδομένων του περιοδικού από όπου θα λαμβάνετε ενημερωτικά e-mail μια φορά την […]\n14 Νοεμβρίου 2018 , Από Μαριλένα Πονηράκη\nΜη σκοτώνεις τη Μαμά στο θέατρο Olvio\n‘Μη σκοτώνεις τη Μαμά’ ένα έργο σε τρεις πράξεις της Charlotte Keatley στο θέατρο Olvio Η καλλιτεχνική εταιρία Μυθωδία (Γεράσιμος Σκαφίδας) παρουσιάζει την παράσταση «Μη Σκοτώνεις τη Μαμά» της Charlotte Keatley στο θέατρο Olvio, σε μετάφραση του Αλέξανδρου Κοέν, σκηνοθεσία της Ρέινας Σ. Εσκενάζυ με πρωταγωνίστριες τις Αντιγόνη Γλυκοφρύδη, Πέγκυ Σταθακοπούλου, Ισιδώρα Δωροπούλου και Ελίνα […]\n13 Σεπτεμβρίου 2018 , Από Δάνος Στρατής\nΗ καλλιτεχνική εταιρία Μυθωδία (Γεράσιμος Σκαφίδας) παρουσιάζει την παράσταση «Μη Σκοτώνεις τη Μαμά» της Σαρλότ Κήτλυ στο θέατρο OLVIO, από την Τετάρτη 10 Οκτωβρίου. Η μετάφραση είναι του Αλέξανδρου Κοέν, η σκηνοθεσία της Ρέινας Σ. Εσκενάζυ και πρωταγωνιστούν η Αντιγόνη Γλυκοφρύδη, η Πέγκυ Σταθακοπούλου, η Ισιδώρα Δωροπούλου, η Ελίνα Γιαννάκη. Το έργο διατρέχει […]\n12 Ιουλίου 2018 , Από Γαρυφαλλιά Χατζησαββίδου\n«Μη Σκοτώνεις τη Μαμά» απο τον Οκτωβριο στο Θέατρο OLVIO\n«Μη Σκοτώνεις τη Μαμά» της Σαρλότ Κήτλυ Από την Τετάρτη 3 Οκτωβρίου 2018 μέχρι την Κυριακή 13 Ιανουαρίου 2019 Κάθε Τετάρτη, Σάββατο και Κυριακή Η καλλιτεχνική εταιρία Μυθωδία (Γεράσιμος Σκαφίδας) παρουσιάζει την παράσταση «Μη Σκοτώνεις τη Μαμά» της Σαρλότ Κήτλυ στο θέατρο OLVIO, από την Τετάρτη 3 Οκτωβρίου. Η μετάφραση είναι του Αλέξανδρου Κοέν, […]


Χρώματα και ψυχολογία σύμφωνα με την επιστήμη!\nΣύμφωνα με τους επιστήμονες η επιλογή των χρωμάτων ενός χώρου επηρεάζει άμεσα την ψυχολογία μας και την συμπεριφορά μας. Πιο συγκεκριμένα, η χρωματική παλέτα που θα επιλέξουμε επιδρά όλους μας παντού στο κόσμο και οι λόγοι είναι ξεκάθαρα επιστημονικοί.\nΗ αλήθεια είναι ότι περιτριγυριζόμαστε συνεχώς από χρώματα. Τα χρώματα ταξιδεύουν σε μας σε μήκη κύματος από τα φωτόνια του ήλιου και όταν συναντούν ένα αντικείμενο, αυτό απορροφά μόνο τα μήκη κύματος που ταιριάζουν στην ατομική του δομή και ανακλά τα υπόλοιπα. Αυτή η ανάκλαση είναι το αποτέλεσμα που γίνεται ορατό από εμάς.\nΤα διαφορετικά μήκη κύματος «χτυπούν» τα μάτια με διαφορετικό τρόπο.\nΣτον αμφιβληστροειδούς, μετατρέπονται σε ηλεκτρικά ερεθίσματα που περνάνε στο μέρος του εγκεφάλου γνωστό ως υποθάλαμος. Αυτό το μέρος του εγκεφάλου ορίζει το σύστημα των ενδοκρινών και ορμονών μας, τα οποία επηρεάζουν άμεσα την παραγωγικότητα μας.\nΚαταληκτικά! Τα χρώματα επηρεάζουν απόλυτα την συμπεριφορά μας.\nΠώς το χρώμα επηρεάζει την παραγωγικότητα μας;\nΕνδιαφέρον προκαλεί ότι, σύμφωνα με τους επιστήμονες, δεν είναι το χρώμα που επηρεάζει την συμπεριφορά μας, αλλά η ένταση ενός χρώματος είναι αυτό που επηρεάζει πώς θα αντιδράσουμε σε αυτό.\nΣυμπερασματικά, λοιπόν, το πόσο έντονο είναι ένα χρώμα είναι αυτό που θα επηρεάσει την ανταπόκριση μας σε αυτό, αν δηλαδή μας προκαλεί ένταση ή μας ηρεμεί ψυχικά. Ένα έντονο και δυνατό χρώμα θα μας προκαλέσει διέγερση ενώ ένα απαλής έντασης χρώμα θα προκαλέσει συναισθήματα ηρεμίας. Χρώματα όπως μπλε, κίτρινο, κόκκινο και πράσινο θεωρούνται ως έντονα χρώματα.\nΟι έρευνες υποδεικνύουν ότι κάθε χρώμα επηρεάζει διαφορετικό μέρος του εγκεφάλου μας. Τα βασικά 4 χρώματα που μας επηρεάζουν περισσότερο είναι: κόκκινο, μπλε, κίτρινο και πράσινο.\nΤο κόκκινο, έχει αποδειχθεί ότι επηρεάζει, το σώμα.\nΤο μπλε το μυαλό.\nΤο κίτρινο τα συναισθήματα, το εγώ μας και την αυτοπεποίθηση μας.\nΕνώ το πράσινο επηρεάζει την ισορροπία μεταξύ μυαλού, σώματος και συναισθημάτων.\nΕνδιαφέρον αποτελεί το γεγονός ότι όταν συνδυάζουμε παραπάνω από ένα χρώμα παίρνουμε την επίδραση και από τα δύο. Για παράδειγμα, όταν συνδυάζουμε ένα μεγάλης έντασης κίτρινο με ένα μεγάλης έντασης μπλε, θα έχουμε ως αποτέλεσμα ένα χρώμα που διεγείρει και τα συναισθήματα μας (κίτρινο) και το μυαλό (μπλε).\nΤι χρώμα να βάψετε το γραφείο σας ανάλογα με τις ανάγκες σας;\nΑν βάλετε σε κάποια μηχανή αναζήτησης στο διαδίκτυο την ερώτηση: «Ποιο είναι το πιο παραγωγικό χρώμα;» όλα τα αποτελέσματα υποδεικνύουν ότι το μπλε είναι το χρώμα που αυξάνει την παραγωγικότητα.\nΑν και οι επιστήμονες θεωρούν ότι αυτό είναι «υπεραπλούστευση». Πρέπει να διαχωριστούν οι ανάγκες μας. Αν για παράδειγμα κάποιος είναι λογιστής τότε σε ένα λογιστικό γραφείο το μπλε θα αυξήσει σίγουρα την παραγωγικότητα. Αλλά δεν έχουν όλοι οι άνθρωποι την εργασία του λογιστή. Αν κάποιος κάνει εργασία που χρειάζεται εγκεφαλική εργασία όλη μέρα, οι ειδικοί συνιστούν να βάψετε το χώρο μπλε με μια δόση πορτοκαλί έτσι ώστε να διεγερθούν τα συναισθήματα στο χώρο της εγκεφαλικής εργασίας. Το πορτοκαλί θα προσθέσει ισορροπία και συναίσθημα ώστε να μην είμαστε ψυχροί εργαζόμενοι.\nΕάν το επάγγελμα μας είναι δημιουργικής φύσεως, το μπλε δεν είναι το χρώμα που θα πρέπει να επιλέξετε. Αν είστε δημιουργικοί τότε πρέπει να επιλέξετε το κίτρινο γιατί το κίτρινο διεγείρει το εγώ μας και το πνεύμα μας και μας κάνει πιο αισιόδοξους.\nΕάν θέλουμε να είμαστε πιο παραγωγικοί όσο κάνουμε κάποια σωματική εργασία, τότε το κόκκινο θα μας κάνει πιο παραγωγικούς από το μπλε είτε το κίτρινο. Αυτό συμβαίνει εξαιτίας ότι το κόκκινο έχει άμεση επίδραση στο σώμα μας.\nΕάν είστε σε ένα περιβάλλον όπου η σημασία της ισορροπίας είναι πολύ σημαντική, το πράσινο είναι το χρώμα που θα σας κάνει πιο παραγωγικούς. Επίσης, θα σας προσδώσει το αίσθημα της ισορροπίας, ηρεμίας και καθησυχασμού. Το πράσινο θεωρείται ιδανικό χρώμα για μέρη όπου γίνονται χρηματικές συναλλαγές λόγω του ότι είναι τόσο καθησυχαστικό και ηρεμιστικό. Από την άλλη πλευρά όμως για ανθρώπους που είναι της δράσης θεωρείται στάσιμο και αδρανές.\nΠοιο χρώμα να επιλέξω;\nΓια να αποφασίσουμε ποιο χρώμα θα επιλέξουμε στο χώρο μας πρώτα πρέπει να συγκεκριμενοποιήσουμε τις ανάγκες μας. Δηλαδή αν θέλουμε να επηρεάσουμε το μυαλό μας, τα συναισθήματα, το σώμα ή την ισορροπία μας.\nΤότε θα μπορέσουμε να διαλέξουμε την χρωματική απόχρωση. Φυσικά, πρέπει να έχουμε υπόψιν αν θέλουμε το χρώμα να μας ηρεμεί ή διεγείρει.\nΗ καλύτερη συμβουλή, σύμφωνα με τους ειδικούς, είναι να συνειδητοποιήσουμε ότι όλοι έχουμε γεννηθεί με κάποια αίσθηση του χρώματος, αλλά και πιο ειδική και προσωπική επιλογή χρωματικής παλέτας. Αν δεν είχαμε αυτό το «χρωματικό ένστικτο», σε ελεύθερη απόδοση του όρου, θα είχαμε εξαφανιστεί σαν είδος.\nΠολύ ενδιαφέρον έχει το γεγονός ότι παρόλο που η επιλογή χρώματος έχει όντως επιστημονική βάση, ταυτόχρονα όμως είναι και προσωπική επιλογή.\nΈξτρα συμβουλή, από τους ειδικούς επιστήμονες και τους ειδικούς της διακόσμησης, είναι ότι τα χρώματα δεν βρίσκονται ποτέ σε απομόνωση αλλά σε συνδυασμό με άλλα.\nΣυμπερασματικά, δεν υπάρχει λάθος και σωστό χρώμα. Για να επιλέξουμε τι χρώμα θα επιλέξουμε πρέπει να σκεφτούμε τι αισθήματα θέλουμε να ενεργοποιήσουμε αλλά και την σχέση μεταξύ των χρωμάτων ώστε να βρούμε την κατάλληλη ισορροπία.\nΣυμβουλή του MyConstructor είναι αφού συγκεκριμενοποιήσετε τις ανάγκες σας να το συζητήσετε με ένα διακοσμητή ώστε να πάρετε μια επαγγελματική άποψη και να είστε σίγουροι ότι το αποτέλεσμα θα καλλιεργεί την παραγωγικότητα σας και θα σας προσφέρει ένα όμορφο εργασιακό περιβάλλον! Αφού πάρετε την πρότασή σας, επιλέξτε τους κατάλληλους επαγγελματίες ελαιοχρωματιστές που θα αναλάβουν την δύσκολη δουλειά!\nΠώς να κάνουμε βαθύ καθαρισμό στο πλυντήριο πιάτων μας;


Δημητρίου για οικονομία: «Στο ΑΚΕΛ τα μηδενίζουν όλα» | Offsite\nΔημητρίου για οικονομία: «Στο ΑΚΕΛ τα μηδενίζουν όλα»\nΣτο 3.3% ο ρυθμός ανάπτυξης για το 2019.\nΑνακοινώθηκε σήμερα από τη στατιστική υπηρεσία πως ο ρυθμός ανάπτυξης της κυπριακής οικονομίας για το τελευταίο τρίμηνο του 2019 ήταν 3.2%. Mε αυτό το δεδομένο, ο ρυθμός ανάπτυξης του έτους ήταν 3.3%.\nΧθες, η Ευρωπαϊκή Επιτροπή ανακοίνωσε τις προβλέψεις για το 2020. Για την Κύπρο, ο ρυθμός ανάπτυξης αναμένεται να είναι στο 2.8%, κάτι που σημαίνει πως η χώρα μας θα έχει για 6ο συνεχή χρόνο ένα θετικό, ισχυρό ρυθμό ανάπτυξης, που θα είναι διπλάσιος του ευρωπαϊκού μέσου όρου.\nΤ.Κληρίδης: Νέο μοντέλο ανάπτυξης κυπριακής οικονομίας μέχρι 2021\nΔιοικητής ΚΤΚ: Ανάγκη εξεύρεσης νέων προϊόντων από τις τράπεζες\nΣύμφωνα με τον εκπρόσωπο Τύπου του ΔΗΣΥ Δημήτρη Δημητρίου «για μας, ο ρυθμός ανάπτυξης είναι πολλά περισσότερα από έναν αριθμό. Και αυτές οι ανακοινώσεις δεν γίνονται ούτε για να πανηγυρίσουμε αλλά ούτε για να εφησυχάσουμε. Γίνονται ακριβώς για να επαναλαμβάνουμε πως είμαστε στη μέση του δρόμου, και πως η προσπάθεια ορθολογισμού και στην οικονομία συνεχίζεται. Η υλοποίηση ενός στρατηγικού σχεδιασμού που θέλει τους πολίτες αυτής της χώρας να είναι περήφανοι και αξιοπρεπείς είναι σε εξέλιξη».\nΟ κ. Δημητρίου τόνισε ότι «θέλουμε μια οικονομία που να παράγει, θέλουμε ανθρώπους να εργάζονται. Η ραγδαία αύξηση στην απασχόληση των τελευταίων χρόνων αντικατοπτρίζει και τη θέλησή μας για πλήρη απασχόληση. Η μείωση της ανεργίας από το 18 στο 6 % δεν έγινε με μαγικό ραβδί. Έγινε με επιμονή και πίστη στους παραγωγικούς ανθρώπους της χώρας μας. Έγινε με αξιοποίηση του θετικού επιχειρηματικού κλίματος, με αξιοποίηση του ισχυρού περιβάλλοντος που δημιουργούμε τα τελευταία επτά χρόνια».\nΣύμφωνα με τον κ. Δημητρίου «ακούσαμε και σήμερα από το ΑΚΕΛ, από τον Γενικό του Γραμματέα, από το βήμα μάλιστα του Οικονομικού Φόρουμ που διοργάνωσαν την ίδια παλαιολιθική ιστορία. Να τα μηδενίζουν όλα. Να ρίχνουν κατάρες στο επενδυτικό περιβάλλον της χώρας μας, να δαιμονοποιούν την επιχειρηματικότητα, να αναζητούν με ρομαντισμό, οικονομικά μοντέλα που κατέρρευσαν και που μας κατέστρεψαν. Τους αφήνουμε στη μοναξιά τους να νοσταλγούν ότι επιθυμούν. Οι άνθρωποι της χώρας μας που βρίσκουν την αξιοπρέπεια τους. Που στο βλέμμα τους έχουν τη θέληση, και στέκονται στα δικά τους πόδια με περηφάνια. Εμείς θα συνεχίσουμε στον ίδιο δρόμο της συνέχισης της ανάπτυξης. Ταπεινά και με ορθολογισμό».


Στοιχεία Θέματος Συνεδρίασης 00003 / 2006 Επιστροφή\nA/A: 00058 Ημερήσια Διάταξη: ΕΝΤΟΣ Εισηγητής: Βέργας Κων/νος Πρόεδρος\nΓΕΝΙΚΑ Έγκριση της αριθμ. 8/2006 απόφασης του Δ.Σ. της Δημοτικής Επιχείρησης Αλμυρού Κέντρο Ιατρικής Πρόληψης-Πρόνοιας & Δημιουργικής Απασχόλησης Παιδιού περί έγκρισης του προϋπολογισμού οικον. έτους 2006.\nA/A: 00028 Έτος: 2006 Αποτέλεσμα Ψηφοφορίας: ΟΜΟΦΩΝΙΑ\nΈγκριση της αριθμ. 8/2006 απόφασης του Δ.Σ. της Δημοτικής Επιχείρησης Αλμυρού Κέντρο Ιατρικής Πρόληψης-Πρόνοιας & Δημιουργικής Απασχόλησης Παιδιού περί έγκρισης του προϋπολογισμού οικον. έτους 2006\n1.Εγκρίνει το παρόν θέμα ως κατεπείγον 2.Εγκρίνει την αριθ.8/2006 απόφαση της Δημοτικής Επιχείρησης "Κέντρο Ιατρικής Πρόληψης - Πρόνοιας & Δημιουργικής Απασχόλησης Παιδιού" και εγκρίνει τον Προϋπολογισμό των εσόδων και εξόδων της Δημοτικής Επιχείρησης "Κέντρο Ιατρικής Πρόληψης - Πρόνοιας & Δημιουργικής Απασχόλησης Παιδιού" οικον. έτους 2006 ο οποίος έχει ως εξής: ΕΣΟΔΑ Τακτικά έσοδα 213.981,10 ευρώ Έκτακτα έσοδα 10.000,00 ευρώ Χρηματικό υπόλοιπο 199.155,95 ευρώ Γενικό σύνολο εσόδων 423.137,05 ευρώ ΕΞΟΔΑ Έξοδα 423.137,05 ευρώ Γενικό σύνολο εξόδων 423.137,05 ευρώ\nΠριν από την έναρξη της συζήτησης των θεμάτων της ημερήσιας διάταξης ο κ. Πρόεδρος έθεσε υπόψη του Δημοτικού Συμβουλίου το ανωτέρω θέμα που δεν περιλαμβάνεται στην ημερήσια διάταξη. Στη συνέχεια ο κ. Πρόεδρος ζήτησε από το Συμβούλιο να κρίνει αν το θέμα είναι κατεπείγον και να συζητήσει και να πάρει για το θέμα αυτό σχετική απόφαση, σύμφωνα με τις διατάξεις των άρθρων 97, 108 παρ. 5 και 119 του Π.Δ. 410/93. Ο κ. Δήμαρχος δήλωσε ότι συναινεί για τη συζήτηση του θέματος πριν από τα θέματα της ημερήσιας διάταξης. Το Συμβούλιο έκρινε ομόφωνα ότι το θέμα είναι κατεπείγον και προχώρησε στη συζήτησή του. Στη συνέχεια ο κ. Πρόεδρος εισηγήθηκε το ανωτέρω θέμα της ημερήσιας διάταξης και είπε στο Συμβούλιο τα ακόλουθα: Το Διοικητικό Συμβούλιο της Δημοτικής Επιχείρησης "Κέντρο Ιατρικής Πρόληψης - Πρόνοιας & Δημιουργικής Απασχόλησης Παιδιού" με την αριθ.8/2006 απόφασή του ενέκρινε τον Προϋπολογισμό των εσόδων και εξόδων του οικον. έτους 2006. Σύμφωνα με τις διατάξεις του άρθρου 282 του ΔΚΚ οι αποφάσεις του Διοικητικού Συμβουλίου των Επιχειρήσεων που αφορούν την ψήφιση του Προϋπολογισμού της επιχείρησης εγκρίνονται από το Δημοτικό Συμβούλιο και κάλεσε το Συμβούλιο να αποφασίσει σχετικά. Το Συμβούλιο άκουσε όσα αναφέρονται ανωτέρω. Μετά από διαλογική συζήτηση αφού είδε και τις διατάξεις του άρθρου 282 του Π.Δ. 410/95 "Περί Δημοτικού και Κοινοτικού Κώδικα" και αφού επεξεργάσθηκε όλα τα κονδύλια των σκελών του Προϋπολογισμού.


kerkinitoday: 11 υπέροχες ιστορίες που δείχνουν ότι οι βαθμοί στο σχολείο δεν αποδεικνύουν τίποτα στην ενήλικη ζωή_μέρος 9ο\n11 υπέροχες ιστορίες που δείχνουν ότι οι βαθμοί στο σχολείο δεν αποδεικνύουν τίποτα στην ενήλικη ζωή_μέρος 9ο\n“Μπορώ να διακρίνω από 3 μέτρα μακριά και μέσα από παγωμένο γυαλί, ότι η συλλογή μου από κλεψύδρες δεν είναι σε τέλεια σειρά. Παρατηρώ κάθε αλλαγή στο μακιγιάζ, τα ρούχα και τους τρόπους των φίλων και των γνωστών μου. Μπορώ να προσδιορίσω την ακριβή απόσταση των πραγμάτων από 600 μέτρα μακριά, με ακρίβεια 3 μέτρων. Μπορώ να προσδιορίσω την απόσταση ενός κινούμενου στόχου από τα 300 μέτρα. Όλα αυτά, χάρη στην επταετή εκπαίδευσή μου ως αξιωματικός των μυστικών υπηρεσιών. Στο σχολείο μετά βίας έπιανα τη βάση.”


To "El Classico" βάφτηκε κυανέρυθρο!\nΔευτέρα, 23 Μαρτίου 2015 01:38 από\tTrikalaScore\nΗ Μπαρτσελόνα ήταν η μεγάλη νικήτρια του ισπανικού ντέρμπι, καθώς επικράτησε με 2-1 της Ρεάλ Μαδρίτης και είναι πλέον το μεγάλο φαβορί για την κατάκτηση του πρωταθλήματος\nΟι Καταλανοί πήραν διαφορά 4 βαθμών στην κορυφή από τους "μερένγκες", με 10 αγωνιστικές να απομένουν, ενώ γενικότερα το θέαμα στο "clásico" ήταν σπουδαίο.\nΧωρίς να είναι καλύτερη η Μπαρτσελόνα προηγήθηκε δύο φορές με Ματιέ και Σουάρες, όμως μετά το 2-1 η Ρεάλ κατέρρευσε και είναι τυχερή που δέχτηκε άλλο γκολ (είχε νικήσει 3-1 στο πρώτο ματς, αλλά υπερτερεί σε ισοβαθμία).\nΗ πρώτη καλή στιγμή ήρθε για την Ρεάλ, με τον Κριστιάνο Ρονάλντο να έχει δοκάρι σε κοντινό πλασέ στο 12' από μπαλιά του Μπενζεμά, όμως η Μπαρτσελόνα ευτύχησε να ανοίξει το σκορ, με την κεφαλιά του Ζερεμί Ματιέ, ο οποίος προωθήθηκε στο 19' για το φάουλ του Μέσι και έκανε το 1-0.\nΣτο 31' λίγο έλειψε να γίνει το 2-0, αλλά από πλεονεκτική θέση ο Νεϊμάρ δεν έκανε καλό πλασέ και η μπάλα κατέληξε στην αγκαλιά του Κασίγιας.\nΟ αρχηγός της Ρεάλ έδωσε γρήγορα την μπάλα στους συμπαίκτες του, βγήκε η αντεπίθεση ο Καρίμ Μπενζεμά τροφοδοτήθηκε από τον Μόντριτς, "πάτησε" ιδανικά την μπάλα στον Κριστιάνο Ρονάλντο και ο Πορτογάλος ισοφάρισε σε 1-1 με προβολή.\nΟ Κλαούντιο Μπράβο απέκρουσε σε κόρνερ το σουτ του Ρονάλντο στο 43', ενώ λίγο πριν το τέλος του ημιχρόνου ο Μπέιλ έστειλε την μπάλα στα δίχτυα του Χιλιανού, αλλά το γκολ σωστά ακυρώθηκε για οφ-σάιντ του Κριστιάνο Ρονάλντο.\nΌπως στο δεύτερο μισό του πρώτου 45αλέπτου, έτσι και στο δεύτερο ημίχρονο η Ρεάλ είχε την κατοχή και η Μπαρτσελόνα απειλούσε με αντεπιθέσεις.\nΚάπως έτσι ήρθε στο 56' το 2-1, με τον Λουίς Σουάρες να βγαίνει στην... πλάτη της μαδριλένικης άμυνας από φανταστική μπαλιά του Ντάνι Άλβες, να κοντρολάρει άψογα και με διαγώνιο σουτ να νικά τον Κασίγιας και να δίνει να δεύτερη φορά προβάδισμα στους "μπλαουγκράνα".\nΑπό εκεί και πέρα η Μπαρτσελόνα πήρε πλήρως τον έλεγχο του αγώνα. Οι παίκτες της Ρεάλ απογοητεύτηκαν, ο Μόντριτς είναι ανέτοιμος για να παίξει πάνω από 60 λεπτά, ενώ κουράστηκε και ο Μπέιλ.\nΟι γηπεδούχοι έχασαν πολλές ευκαιρίες, με Σουάρες, Μέσι και Νεϊμάρ, αλλά δεν κατάφεραν να πετύχουν και τρίτο γκολ έτσι ώστε να ισοφαρίσουν το σκορ με το οποίο είχαν χάσει στον πρώτο γύρο (3-1), έτσι σε περίπτωση ισοβαθμίας η Ρεάλ θα υπερτερεί.\nΜΠΑΡΤΣΕΛΟΝΑ: Μπράβο, Ντάνι Άλβες, Πικέ, Ματιέ, Τζόρντι Άλμπα, Μαστσεράνο, Ράκιτιτς (76' Μπουσκέτς), Ινιέστα (80' Τσάβι), Μέσι, Νεϊμάρ (85' Ραφίνια), Λουίς Σουάρες.\nΡΕΑΛ: Κασίγιας, Καρβαχάλ, Πέπε (73' Βαράν), Σέρχιο Ράμος, Μαρσέλο, Κρόος, Μόντριτς (88' Λούκας Σίλβα), Ίσκο (80' Χεσέ Ροντρίγκεθ), Μπέιλ, Κριστιάνο Ρονάλντο, Μπενζεμά.\nΣΟΘΙΕΔΑΔ: Ρούλι, Θαλντούα, Ανσοτέγι, Ίνιγο Μαρτίνεθ, Γιούρι, Ρουμπέν Πάρντο, Γκρανέρο (66' Βέλα), Κανάλες, Τσάμπι Πριέτο, Γκονσάλο Κάστρο (80' Μπεργκάρα), Αχιρέτσε (89' Φινμπόγκασον).\nΚΟΡΔΟΒΑ: Χουάν Κάρλος, Γκουνίνο, Ίνιγο Λόπεθ, Πάντιτς, Ντάνι Πινίγιος, Σουκουλίνι (50' Φιντέλ), Κρχιν, Μπόρχα Γκαρθία, Μπεμπέ, Έλτον (35' Λούσο), Αντόνε (80' Καρτάμπια).\n*κόκκινη 6' Πάντιτς, 81' Ίνιγο Λόπεθ και 93' Ντάνι Πινίγιος\nΒΙΓΙΑΡΕΑΛ: Ασένχο, Μάριο Γκασπάρ, Μουσάκιο, Μπερτράν Μπελί, Ρουκάβινα, Ζόναταν ντος Σάντος (71' Τριγκέρος), Πίνα, Μόι Γκόμεθ, Τζόελ Κάμπελ (59' Βιέτο), Ζιοβάνι ντος Σάντος (71' Ικετσούκου Ούτσε), Ζεράρ Μορένο.\nΣΕΒΙΛΛΗ: Σέρχιο Ρίκο, Κόκε, Παρέχα, Κολοτζιετσάκ, Τρεμουλινάς (50' Φερνάντο Ναβάρο), Εμ'Μπιά, Καρίσο, Ιμπόρα (61' Μπανέγκα), Ντιόγκο Φιγκέιρας, Βιτόλο, Μπάκα (80' Ιάγο Άσπας).\nΝΤΕΠΟΡΤΙΒΟ: Φαμπρίθιο, Χουανφράν, Λόπο, Σίντνεϊ, Λουιζίνιο, Άλεξ Μπεργκαντίνιος (76' Χουάν Ντομίνγκεθ), Σέλσο Μπόρχες, Φαρίνια (59' Σαλομάο), Λούκας Πιαζόν, Καβαλέιρο, Οριόλ Ριέρα (68' Τοτσέ).\nΕΣΠΑΝΙΟΛ: Κασίγια, Αρμπίγια, Άλβαρο Γκονθάλεθ, Έκτορ Μορένο, Ρουμπέν Ντουάρτε, Κάνιας (71' Πάκο Μοντανιές), Χάβι Λόπεθ, Σάλβα Σεβίγια (79' Ματιόνι), Λούκας Βάθκεθ, Βίκτορ Σάντσεθ, Καϊσέδο (54΄ Στουάνι).\nΈλτσε - Βαλένθια 0-4 (43' Αντρέ Γκόμες, 57' Αλκάθερ, 71' αυτ. Ρόκο, 92' Οταμέντι)\nΑτλέτικο - Χετάφε 2-0 (3' Τόρες, 44' Τιάγκο Μέντες)\nΡάγιο Βαγιεκάνο - Μάλαγα 1-0 (22' Κακουτά)\nΛεβάντε - Θέλτα 0-1 (86' Τσάρλες)\nΜπιλμπάο - Αλμερία 2-1 (9' Ετσεΐτα, 26' Μίκελ Ρίκο / 47' αυτ. Μπαλενθιάγα)\nΓρανάδα - Έιμπαρ 0-0\nΝτεπορτίβο - Εσπανιόλ 0-0\nΒιγιαρεάλ - Σεβίλλη 0-2 (49 Κόκε, 65' Βιτόλο)\nΣοθιεδάδ - Κόρδοβα 3-1 (33' Αχιρέτσε, 75' Γκονσάλο Κάστρο, 91' Φινμπόγκασον / 12' Αντόνε)\nΜπαρτσελόνα - Ρεάλ 2-1 (19' Ματιέ, 56' Λουίς Σουάρες / 31' Κριστιάνο Ρονάλντο)\n1. Μπαρτσελόνα 68\n2. Ρεάλ 64\n3. Βαλένθια 60\n4. Ατλέτικο 59\n5. Σεβίλλη 55\n6. Βιγιαρεάλ 49\n7. Μάλαγα 44\n8. Μπιλμπάο 39\n9. Σοθιεδάδ 36\n10. Θέλτα 35\n11. Ράγιο Βαγιεκάνο 35\n12. Εσπανιόλ 34\n13. Χετάφε 29\n14. Έιμπαρ 28\n15. Έλτσε 27\n16. Ντεπορτίβο 26\n17. Λεβάντε 25\n18. Αλμερία 25\n19. Γρανάδα 23\n**5ος και 6ος Europa League (όπως και ο κάτοχος του Copa del Rey)\n***υποβιβάζονται οι τρεις τελευταίοι


Μια Modern Winter Elegant Inspirational Φωτογράφιση Που Θα Σας Κλέψει Την Καρδιά - Bride Diaries\nΜια inspirational φωτογράφιση που σίγουρα θα ερωτευτείτε και θα δείτε ξανά και ξανά. Από την πολύχρωμη ανθοδέσμη σε dark τόνους, στο στήσιμο του τραπεζιού, το υπέροχο νυφικό Saiid Kobeisy και την μαγευτική τοποθεσία, η σημερινή φωτογράφιση μας ταξιδεύει σε έναν Modern Elegant γάμο στην καρδιά του χειμώνα. Το Luciana Wedding Creations and Event Planning έβαλε μια ζεστή νότα στην φωτογράφιση, βάζοντας την πινελιά του και δημιουργώντας ένα παραμυθένιο σκηνικό με πρωταγωνιστές λουλούδια του χειμώνα. Οι φωτογραφίες τραβηγμένες από τον φακό του φωτογράφου Aziz Al taany και το μοναδικό cinematic video του Oscar Studio Cinema αποπνέουν μια χειμερινή μαγεία.\nΣτην Princess σουίτα του ξενοδοχείου Four Seasons Hotel στη Λεμεσό, η Make Up Artist Αλεξάνδρα Νικολαΐδου και ο κομμωτής Χρίστος Αρτεμίου δημιούργησαν ένα total wintry wedding look. Ένα Modern Romantic ύφος σε purple και light pink χρωματισμούς και έντονα χείλη, αλλά και glamorous στοιχεία, όπως λάμψεις στα μάτια και το πρόσωπο ήταν το στυλ του μακιγιάζ. Τα χρώματα που επιλέχθηκαν συνοδεύουν άψογα τα έντονα χρωματιστά μάτια της Ιφιγένειας. Ενώ για το χτένισμα επιλέχθηκε ένα wavy look για να κολακεύει τη φυσική της ομορφιά.\nΗ χειροποίητη νυφική ρόμπα από το The Robe Romance είναι φτιαγμένη από σατέν, σε ecru χρώμα με “dreamy” washed out metallic gold linings και δαντέλα. Η ρόμπα παραπέμπει στην ονειρική στιγμή μεταξύ παρελθόντος και μέλλοντος της μοντέρνας γυναίκας, στη σημαντική μέρα της νύφης.\nΤο υπέροχο bold νυφικό του Λιβανέζου σχεδιαστή Saiid Kobeisy, από τον οίκο νυφικών Gala Montenapoleone πρόσθεσε μια παραπάνω δόση glamour και classic elegance στο όλο σκηνικό.\nΗ ονειρική διακόσμηση στον χώρο από το Luciana Wedding Creations and Event Planning είχε ως έμπνευση τα λουλούδια του χειμώνα και τα moody χρώματα του χειμερινού ουρανού. Το ξύλινο τραπέζι και οι Napoleon Gold καρέκλες από το Mint Event Finds αλλά και το περίτεχνο κόκκινο χαλί από το Madaen Gallery ήταν ο καμβάς για τη δημιουργία του στησίματος του γαμήλιου τραπεζιού. Το τραπέζι διακοσμήθηκε με κλασσικού τύπου κηροπήγια, gold terrariums και ένα σερβίτσιο με χρυσές λεπτομέρειες. Για το μοναδίκο centerpiece που στόλιζε το τραπέζι χρησιμοποιήθηκαν λουλούδια όπως χρυσάνθεμα, ορτάνσιες, bride, παιώνιες, english roses και ανθούρια. Τα ίδια λουλούδια χρησιμοποιήθηκαν και για την πλούσια ανθοδέσμη, αλλά και για την υπόλοιπη διακόσμηση.\nΗ floral γαμήλια τούρτα σε dark τόνους με περίτεχνες χρυσές λεπτομέρειες, διακοσμημένη με αληθινά λουλούδια από το Cake, στόλισε το γαμήλιο τραπέζι.\nΤο Artbox σχεδίασε ένα προσκλητήριο σε elegant γραμμές με τα αρχικά του ζευγαριού και έναν κόκκινο τετράγωνο φάκελο διακοσμημένο με λινάτσα και χρυσό βουλοκέρι.\nΟ velvet καναπές και το χρυσό round τραπέζι από το Mint Event Finds ήταν η τέλεια προσθήκη στο χειμερινό γαμήλιο σκηνικό, όπως και τα μικρά γυάλινα τραπέζια αλλά και τα λευκά πορσελάνινα κηροπήγια, με χρυσές και μπλε λεπτομέρειες, δημιουργώντας έτσι μια πιο cozy γωνιά.\nΣΥΝΤΟΝΙΣΜΟΣ & CONCEPT: Bride Diaries\nFLOWER DESIGN AND STYLING: Luciana Wedding Creations and Event Planning\nΕΠΙΠΛΑ: Mint Event Finds\nΣΕΡΒΙΤΣΙΟ: Mint Event Finds\nΡΟΜΠΑ: The Robe Romance\nΠΡΟΣΚΛΗΤΗΡΙΟ: Artbox Copy Centre\nΧΑΛΙ: Madaen Gallery\nΞΕΝΟΔΟΧΕΙΟ: Four Seasons Hotel, Limassol\nΜΟΝΤΕΛΟ: Ιφιγένεια Πιερίδου\nartemiou hair design aziz al taany gala montenapoleone luciana wedding creations makeup studio by alexandra nicolaidou oscar studio cinema wedding cake ιδέες γάμου χειμώνας χειμωνιάτικος γάμος\n← 5 Μικρά Δωράκια Που Οι Καλεσμένοι Σας Θα Εκτιμήσουν Σε Έναν Καλοκαιρινό Γάμο\n11 Sparkly Νυφικά Παπούτσια Που Θα Λατρέψεις →\non\t 16 Ιανουαρίου, 2019\non\t 29 Νοεμβρίου, 2018\non\t 10 Απριλίου, 2019


European Super League: «Η UEFA δεν μπορεί να αποκλείσει τους συλλόγους από τις διοργανώσεις της» [pic]\nΕτικέτες: European Super League:, UEFA\n| 06.05.2021 | 14:41\nΗ UEFA αποφάσισε να μην παρέμβει και να αφήσει ατιμώρητες τις 12 ομάδες που προκάλεσαν «σεισμό»… 48 ωρών στο ποδόσφαιρο με τη δημιουργία και την άμεση κατάρρευση της European Super League. Ασφαλή είναι τα τέσσερα μέλη του σκληρού πυρήνα της European Super League, δηλαδή Ρέαλ Mαδρίτης, Μπαρτσελόνα, Γιουβέντους, Μίλαν και δεν κινδυνεύουν από κάποια τιμωρία, που η UEFA […]\nΗ UEFA αποφάσισε να μην παρέμβει και να αφήσει ατιμώρητες τις 12 ομάδες που προκάλεσαν «σεισμό»… 48 ωρών στο ποδόσφαιρο με τη δημιουργία και την άμεση κατάρρευση της European Super League.\nΑσφαλή είναι τα τέσσερα μέλη του σκληρού πυρήνα της European Super League, δηλαδή Ρέαλ Mαδρίτης, Μπαρτσελόνα, Γιουβέντους, Μίλαν και δεν κινδυνεύουν από κάποια τιμωρία, που η UEFA απείλησε πως θα τους επιβάλλει, σύμφωνα με διαρροή από ανθρώπους που πρόσκεινται στη νέα κλειστή λίγκα και δημοσιεύτηκε από το ιταλικό πρακτορείο Ansa.\nΟι άνθρωποι στις πειθαρχικές επιτροπές της UEFA είναι δικαστές και δικηγόροι που θα υπόκεινται σε αυστηρές ποινές, θα έχουν αστική ευθύνη και ίσως ακόμη και ποινική ευθύνη εάν αγνοήσουν δικαστική απόφαση.\nΑκόμη και στην Ελβετία, η οποία δεσμεύεται από συνθήκη για σεβασμό δικαστικής απόφασης στην Μαδρίτη», αναφέρει χαρακτηριστικά η πλευρά της European Super League.


Καμίλα Καμπέγιο: Αυτό είναι το 4,3 εκατομμυρίων σπίτι της στο L.A.\nΚαμίλα Καμπέγιο: Αυτό είναι το 4,3 εκατομμυρίων σπίτι της στο Λος Άντζελες\nΚαι μόλις το πούλησε!\n13:38, 27 Δεκεμβρίου 21\nΗ Καμίλα Καμπέγιο αποχαιρετά το εκπληκτικό σπίτι της στο Λος Άντζελες. Η 24χρονη τραγουδίστρια πούλησε το μεσογειακού στιλ σπίτι της για 4,3 εκατομμύρια δολάρια – 350.000 δολάρια πάνω από την αρχική τιμή.\nΗ κατοικία διαθέτει πίσω αυλή που εξασφαλίζει την ιδιωτικότητα των ενοίκων, καθώς και αναδιπλούμενους γυάλινους τοίχους με πρόσβαση στην πισίνα. Επίσης διαθέτει καθιστικό με τζάκι καθώς και μπάρμπεκιου με υπαίθρια τραπεζαρία.\nΗ κουζίνα του σπιτιού της Καμίλα Καμπέγιο στο L.A. είναι το όνειρο κάθε λάτρη της μαγειρικής, με συσκευές από ανοξείδωτο χάλυβα, μοναδικούς πάγκους από πέτρα και ένα ευρύχωρο μπαρ πρωινού.\nH Καμίλα Καμπέγιο και ο Σον Μέντες ανακοίνωσαν τον χωρισμό τους\nΚαμίλα Καμπέγιο – Σον Μέντες: Ερωτευμένοι στο Μαϊάμι


Η Xiaomi καταφέρνει να συγκεντρώνει διαρκώς πάνω της τα φώτα της δημοσιότητας και από ότι φαίνεται ο χαρακτηρισμός "Apple της Κίνας" μόνος ως τυχαίος δεν μπορεί να χαρακτηριστεί. Ήδη αρκετοί παράγοντες της αγοράς και πολλοί φανατικοί fans έχουν αρχίσει να συζητούν για τη νέα ναυαρχίδα της, ονόματι Xiaomi Mi 5, η οποία αναμένεται να αντικαταστήσει το απίστευτα πετυχημένο Mi 4...\nΣύμφωνα, με τις τελευταίες φήμες που βγήκαν πρόσφατα στην επιφάνεια, η κινεζική εταιρεία σχεδιάζει όχι μία αλλά δύο ναυαρχίδες (Mi 5 και Mi 5 Plus), οι οποίες αναμένεται να κυκλοφορήσουν μέσα στον Ιούλιο. Το εν λόγω report μας δίνει μία σαφή εικόνα για τις τεχνικές προδιαγραφές και των δύο συσκευών, με το Xiaomi Mi 5 να διαθέτει display στις 5.2 ίντσες και οκταπύρηνο επεξεργαστή Snapdragon 810. Παράλληλα, το Mi 5 φημολογείται ότι θα προσφέρει 3 ή 4GB μνήμης RAM μαζί με κύριο αισθητήρα κάμερας που θα μπορεί να τραβήξει φωτογραφίες ανώτερης ποιότητας στα 16 MPixel. Επιπλέον, στο Mi 5 θα βρίσκεται μία πανίσχυρη μπαταρία με χωρητικότητα στα 3000mAh και σύμφωνα με όλες τις ενδείξεις θα είναι εξοπλισμένο με αισθητήρα αναγνώρισης δαχτυλικών αποτυπωμάτων. Όσον αφορά το "μεγάλο" του αδελφάκι, Xiaomi Mi 5 Plus, εδώ θα έχουμε να κάνουμε με ένα phablet που θα ξεχωρίζει για το display των 6 ιντσών (1440x2560 resolution), με 4GB RAM και τον ίδιο octa-core επεξεργαστή. Αν και ακόμη δεν υπάρχει κάποια επίσημη ανακοίνωση από την ίδια την Xiaomi, είναι βέβαιο ότι όσο θα πλησιάζουμε πιο κοντά στον Ιούλιο, θα αποκαλύπτονται όλο και περισσότερα στοιχεία για τις νέες αυτές ναυαρχίδες...\nXiaomi,Xiaomi Mi 5


Κοινωνική Προστασία | Γραφείο επικοινωνίας & τύπου\nΒρίσκεστε στο: Γραφείο επικοινωνίας & τύπου / Newsletter 29\nΤεύχος 29 - Φεβρουάριος - Μάρτιος 2013\nΤο αίτημα κοινωνικής δικαιοσύνης κυριαρχεί στις αναφορές των πολιτών, αντανακλώντας την κοινωνική κόπωση, αναφέρεται στην ετήσια έκθεση 2012 που η Συνήγορος του Πολίτη κα Καλλιόπη Σπανού παρέδωσε στον Πρόεδρο της Βουλής των Ελλήνων κ.Ευάγγελο Μεϊμαράκη στις 27/3/2013. Αναλογικότητα στην κατανομή των βαρών, σεβασμός των δικαιωμάτων χωρίς διακρίσεις, τήρηση των κανόνων με διαφάνεια αλλά κι ευελιξία σε όλα τα επίπεδα λήψης αποφάσεων, προκειμένου η πολιτεία να προσφέρει διέξοδο και να στηρίξει τους πολίτες που δοκιμάζονται, είναι το ζητούμενο στην παρούσα συγκυρία. Στην ετήσια έκθεση του Συνηγόρου του Πολίτη για το 2012 αναδεικνύονται με απτά παραδείγματα οι επιπτώσεις της κρίσης, σε όλο το φάσμα των δικαιωμάτων, ατομικών, κοινωνικών και πολιτικών, που απαιτούν την παρέμβαση του Συνηγόρου, ως θεσμού εγγύησης των δικαιωμάτων, ειδικά στην παρούσα συγκυρία. Στην ετήσια έκθεση ενσωματώνονται, ως χωριστές ενότητες, η ειδική έκθεση έτους 2012 για την καταπολέμηση των διακρίσεων και η αντίστοιχη ειδική έκθεση για το φύλο και τις εργασιακές σχέσεις, με την ειδική αρμοδιότητα του Συνηγόρου του Πολίτη ως φορέα προώθησης της ίσης μεταχείρισης.\nΗ Συνήγορος του Πολίτη κα Κ.Σπανού συμμετείχε με ομιλία σε συνέδριο που διοργάνωσε η Επιτροπή για την Ισότητα Κατά των Διακρίσεων του Συμβουλίου της Ευρώπης σε συνεργασία με το κοινοβούλιο της Πολωνίας, με θέμα Ελευθερία της έκφρασης και περιορισμός των διακρίσεων για λόγους σεξουαλικού προσανατολισμού & ταυτότητας φύλου, στη Βαρσοβία στις 19/3/2013.\nΠΡΟΤΑΣΗ ΔΙΔΥΜΟΠΟΙΗΣΗΣ ΜΕ ΤΟΝ ΟΜΟΛΟΓΟ ΘΕΣΜΟ ΤΗΣ ΤΟΥΡΚΙΑΣ\nΗ παρουσίαση της πρότασης διδυμοποίησης του Συνηγόρου του Πολίτη με τον τουρκικό ομόλογο θεσμό πραγματοποιήθηκε στις 22/3/2013 στην Άγκυρα. Η πρόταση, σε ανοιχτή πρόσκληση της Ευρωπαϊκής Επιτροπής, υποβλήθηκε σε συνεργασία με τον Ολλανδό Συνήγορο του Πολίτη και με τη διαχειριστική υποστήριξη της Υπηρεσίας Εφαρμογής Ευρωπαϊκών Προγραμμάτων της Βουλής των Ελλήνων.\nΟΙΚΟΝΟΜΙΚΑ ΣΤΟΙΧΕΙΑ ΤΗΣ ΑΡΧΗΣ\nΕπ’ ευκαιρία μιας γενικότερης δημοσιότητας για τα οικονομικά θέματα Ανεξάρτητων Αρχών, η Συνήγορος του Πολίτη, Καλλιόπη Σπανού, ανέφερε επιγραμματικά στις αρχές Μαρτίου προς το Υπουργείο Οικονομικών τα οικονομικά στοιχεία της Αρχής από τα οποία προκύπτει σημαντική εξοικονόμηση δαπανών, επαναλαμβάνοντας την πάγια πρόταση του Συνηγόρου του Πολίτη για μεταστέγαση σε ιδιόκτητο κτίριο του Δημοσίου. * Δελτίο Τύπου\nO Συνήγορος του Πολίτη για την Παγκόσμια Ημέρα κατά του Ρατσισμού\nΣτις 21 Μαρτίου 2013, με αφορμή την Παγκόσμια Ημέρα κατά του Ρατσισμού, ο Συνήγορος του Πολίτη επισήμανε ότι η ανοχή σε φαινόμενα ρατσισμού και μισαλλοδοξίας, που εμφανίζονται σε συνθήκες κρίσης ως εύκολη απάντηση σε ατομικά και συλλογικά αδιέξοδα, αποτελεί κίνδυνο για τα θεμέλια του κράτους δικαίου. Η Αρχή, ως φορέας προώθησης της αρχής της ίσης μεταχείρισης, καλεί τους αρμόδιους φορείς της πολιτείας να επέμβουν όχι μόνο κατασταλτικά, αλλά και στα αίτια που προκαλούν τη ρατσιστική βία και κάθε είδους κοινωνικό αποκλεισμό.\nΣτο πλαίσιο του European Network of Equality Bodies, ο Συνήγορος του Πολίτη οργάνωσε και φιλοξένησε στα γραφεία του την τακτική συνάντηση της ομάδας εργασίας του δικτύου η οποία έχει ως αντικείμενο την επικοινωνιακή στρατηγική. Η συνάντηση εργασίας, με ειδικότερο θέμα «Supporting Equality Bodies in Shaping and Framing their Profile through Communication», έγινε στις 26 Μαρτίου 2013 και σ’ αυτήν έλαβαν μέρος εκπρόσωποι από την Ευρωπαϊκή Επιτροπή και από 15 εθνικούς φορείς προώθησης της αρχής της ίσης μεταχείρισης, ενώ τις επόμενες μέρες ορισμένοι από τους συμμετέχοντες παρέμειναν και πραγματοποίησαν ενημερωτική επίσκεψη παρακολουθώντας το έργο του έλληνα Συνηγόρου.\nΠαρεμβάσεις - αποδοχή προτάσεων\nΜετά από παρέμβαση του Συνηγόρου του Πολίτη, το πιστοποιητικό στρατολογικής κατάστασης τύπου Α΄ δεν περιλαμβάνεται πλέον μεταξύ των δικαιολογητικών που απαιτούνται για την αναγγελία έναρξης άσκησης συγκεκριμένων επαγγελμάτων.\nΚλειστή σύσκεψη πραγματοποιήθηκε στον ΣτΠ (18/02/2013) με εκπροσώπους φορέων ψυχικής υγείας και με αντικείμενο την προστασία των Δικαιωμάτων των Ατόμων με Ψυχικές Διαταραχές.\nΤη σύσκεψη προλόγισε η ΣτΠ Καλλιόπη Σπανού και συντόνισε ο ΒΣτΠ για θέματα Κοινωνικής Προστασίας και Υγείας Γιάννης Σακέλλης. Στη σύσκεψη συμμετείχε και ο ΒΣ για τα Δικαιώματα του Παιδιού Γιώργος Μόσχος.\nΚατά τη συνάντηση αυτή συζητήθηκε η πρόοδος στην πορεία της ψυχιατρικής μεταρρύθμισης, επισημάνθηκε ότι η οικονομική συγκυρία της χώρας πλήττει και τον τομέα της ψυχικής υγείας και δόθηκε έμφαση στην ενεργοποίηση σύγχρονων μεθόδων αξιολόγησης των δομών.\nΠΟΡΙΣΜΑΤΑ ΚΑΙ ΠΡΟΤΑΣΕΙΣ\nΝομοθετική εξέλιξη στην πρόταση του Συνηγόρου του Πολίτη για την έκδοση προσωρινής σύνταξης στο δημόσιο λόγω καθυστέρησης\nΣτις 25/5/2011 ο Συνήγορος του Πολίτη είχε προτείνει προς το Υπουργείο Οικονομικών να απονέμεται στους συνταξιούχους του Δημοσίου, ως έναντι των συντάξιμων αποδοχών, χρηματικό ποσό, που θα αντιστοιχεί σε χρονικό διάστημα μεγαλύτερο των τριών μηνών και το οποίο θα συμψηφίζεται αργότερα με την καταβολή των συντάξιμων αποδοχών.\nΤο Υπουργείο Οικονομικών, ανταποκρινόμενο θετικά στην πρόταση της Αρχής, κατέθεσε στις 15/3/2013 σχέδιο Νόμου με τίτλο «Ρυθμίσεις για την τροποποίηση και τη βελτίωση συνταξιοδοτικών, δημοσιονομικών, διοικητικών και λοιπών διατάξεων», όπου στο άρθρο 1 προβλέπεται η προκαταβολή σύνταξης και στους συνταξιούχους του Δημοσίου.\n* Νομοθετικη Πρόταση για τις Τρίμηνες Αποδοχές και τις Καθυστερήσεις στην Καταβολή Σύνταξης\n* Σχέδιο νόμου\nΕπιτυχής παρέμβαση για τη συνταγογράφηση φαρμάκου\nΤο Υπουργείο Υγείας συμπεριέλαβε τα σκευάσματα με τη δραστική ουσία λεμβοκαρνιτίνη στη λίστα των συνταγογραφούμενων φαρμάκων που καλύπτονται από την κοινωνική ασφάλιση, μετά από πρόταση του Συνηγόρου του Πολίτη και θετική γνωμοδότηση του ΕΟΦ.\n* Έγγραφο Συνηγόρου του Πολίτη\nΟριστική παύση λειτουργίας ανεξέλεγκτου χώρου διάθεσης στερεών αποβλήτων στην Τήνο\nΟ Συνήγορος του Πολίτη πέτυχε την διακοπή της λειτουργίας ΧΑΔΑ στην περιοχή "Κοσσίνι" του Δήμου Τήνου, και ζήτησε την εξυγίανση-αποκατάσταση της περιοχής και την άμεση υλοποίηση των προβλεπόμενων από τον εγκεκριμένο Περιφερειακό Σχεδιασμό έργων διαχείρισης απορριμμάτων.\nΡύθμιση για οικοδομικά τετράγωνα στο όριο δασικής έκτασης\nΠαρέμβαση του Συνηγόρου του Πολίτη για την οριστική ρύθμιση του νομικού καθεστώτος των ακραίων οικοδομικών τετραγώνων και επίλυση του ζητήματος έκδοσης οικοδομικών αδειών για τα ακίνητα που βρίσκονται στη «Μπίλιτζα Πάρνηθας».\n* Έγγραφα ΣτΠ 1 , 2\nΔιευκρινίσεις για τη μείωση των τιμών παραγόμενης ενέργειας από Φωτοβολταϊκούς σταθμούς\nΠαρέμβαση του Συνηγόρου του Πολίτη για την διευκρίνιση της ένταξης παραγωγών σε νέο δυσμενέστερο καθεστώς τιμολόγησης της παραγόμενης ενέργειας από Φωτοβολταϊκούς σταθμούς.\nΑναοριοθέτηση του κηρυγμένου αρχαιολογικού χώρου στη Βοιωτία\nΠαρέμβαση του Συνηγόρου του Πολίτη για την επιτάχυνση της έγκρισης ανέγερσης οικοδομής και για την αναοριοθέτηση του κηρυγμένου αρχαιολογικού χώρου της Κοιλάδας των Μουσών Βοιωτίας.\nΠροληπτική δράση για την αντιμετώπιση της ρύπανσης στην περιοχή του Ασωπού\nΟ Συνήγορος του Πολίτη προωθεί την εφαρμογή επιπρόσθετων μέτρων με σκοπό τη συμμόρφωση με τα θεσπισμένα όρια ποιότητας για τα ύδατα του Ασωπού και τα περιβαλλοντικά πρότυπα για τις βιομηχανίες της περιοχής.\nΠΑΡΕΜΒΑΣΕΙΣ ΜΕ ΘΕΤΙΚΗ ΕΞΕΛΙΞΗ\nΑποζημίωση επιβατών κατόχων κάρτας πολλαπλών διαδρομών κατά τη διάρκεια απεργιακών κινητοποιήσεων των εργαζομένων στα μέσα συγκοινωνίας\nΟ Συνήγορος του Πολίτη με ικανοποίηση πληροφορείται την απόφαση του Υπουργείου Ανάπτυξης, Ανταγωνιστικότητας, Υποδομών, Μεταφορών και Δικτύων να αποζημιώνει τους επιβάτες, κατόχους καρτών πολλαπλών διαδρομών, κατά τη διάρκεια απεργιακών κινητοποιήσεων των εργαζομένων του ομίλου ΟΑΣΑ, υιοθετώντας πρότασή του.\n* Δελτίο Τύπου 2013\n* Δελτίο Τύπου 2012\nΕφαρμογή της απαλλαγής από τον ΦΠΑ κατά την προμήθεια πετρελαίου κίνησης αλιευτικών σκαφών για τους αλιείς του νομού Χαλκιδικής\nΟ Συνήγορος του Πολίτη πρότεινε την εφαρμογή της απαλλαγής από τον ΦΠΑ κατά την προμήθεια των αλιέων με πετρέλαιο κίνησης για τα σκάφη τους απευθείας από τις τελωνειακές αρχές, κατ’ αναλογία όσων ισχύουν για τους ειδικούς φόρους κατανάλωσης. Το Υπουργείο Οικονομικών αποδέχθηκε την πρόταση αυτή.\n* Επιστολή ΣτΠ προς Υπ.Οικον.\n* Επιστολή Υπουργείου Οικονομικών\nΑναγνώριση συνεχόμενου χρόνου ανεργίας πολίτη σε περίπτωση δικαιολογημένης ολιγοήμερης καθυστέρησης απογραφής στο μητρώο ανέργων του ΟΑΕΔ\nΗ δικαιολογημένη ολιγοήμερη καθυστέρηση απογραφής στα μητρώα ανέργων του ΟΑΕΔ δεν πρέπει να συνεπάγεται τη διακοπή του συνεχόμενου χρόνου ανεργίας, καθώς αυτό στερεί τους ανέργους από φορολογικές απαλλαγές και παροχές που έχουν ως προϋπόθεση την αδιάλειπτη ανεργία.\n* Έγγραφο ΣτΠ\n* Διοικητική Ανταπόκριση\nH άρνηση των Δικηγορικών Συλλόγων να απογράψουν τους υπαλλήλους τους δημιουργεί διαδικαστικές εμπλοκές ως προς την ολοκλήρωση της διαδικασίας συνταξιοδότησής τους. Μετά την παρέμβαση του Συνηγόρου του Πολίτη, το Υπουργείο Διοικητικής Μεταρρύθμισης και Ηλεκτρονικής Διακυβέρνησης παρέπεμψε το θέμα στο Νομικό Συμβούλιο του Κράτους, το οποίο γνωμοδότησε ότι οι Δικηγορικοί Σύλλογοι υποχρεούνται να απογράφουν το προσωπικό τους.\nΑΛΛΕΣ ΠΑΡΕΜΒΑΣΕΙΣ ΤΗΣ ΑΡΧΗΣ\nΠροτάσεις για τη διευκόλυνση αποπληρωμής δανείων από τους δικαιούχους στεγαστικών προγραμμάτων του ΟΕΚ\nΟ Συνήγορος του Πολίτη ζήτησε από τον ΟΑΕΔ, που ασκεί πλέον τις αρμοδιότητες του καταργηθέντος ΟΕΚ, τη λήψη μέτρων προκειμένου να διευκολυνθεί η αποπληρωμή δανείων από τους δικαιούχους στεγαστικών προγραμμάτων.\n* Επιστολή ΣτΠ προς ΟΑΕΔ\nΟι μαθητές ανταλάσσουν εμπειρίες και απόψεις για τη βία στο Σχολείο\nΜε αφορμή την 6η Μαρτίου 2013, Ημέρα κατά της Βίας στο Σχολείο, ο Συνήγορος του Πολίτη, με την ιδιότητά του ως Συνήγορος του Παιδιού, συμμετείχε σε εκδήλωση-συζήτηση με μαθητές που διοργάνωσε η Γενική Γραμματεία Νέας Γενιάς σε συνεργασία με το Δίκτυο κατά της Βίας στο Σχολείο. Ο Βοηθός Συνήγορος Γιώργος Μόσχος συντόνισε τις παρουσιάσεις μαθητών από 10 σχολεία διαφόρων περιοχών της χώρας που υλοποιούν ενδιαφέρουσες δράσεις για την πρόληψη και καταπολέμηση της βίας στο σχολείο. * Βίντεο συζήτησης με μαθητές * Δελτίο τύπου.\nΆνοιγμα της Κοινότητας Εφήβων Συμβούλων 2013 και νέα δράση\nΟ Συνήγορος του Πολίτη προσκάλεσε μαθητές να πάρουν μέρος στη δράση του «Με τη συμμετοχή μας, απαντάμε στη βία, τη σιωπή και την ανασφάλεια!» και στη νέα Κοινότητα Εφήβων Συμβούλων 2013. Οι έφηβοι θα συζητάνε μεταξύ τους και με τον Συνήγορο σε κλειστό ηλεκτρονικό φόρουμ σχετικά με τα δικαιώματά τους και ορισμένοι από αυτούς θα πάρουν μέρος σε συναντήσεις διαλόγου στη Θεσσαλονίκη και την Αθήνα. Η δράση αποτελεί συνέχεια των ενεργειών της Αρχής για τη συστηματική ακρόαση των απόψεων των παιδιών, των συναντήσεών του με εφήβους και της λειτουργίας της Ομάδας και της Κοινότητας Εφήβων Συμβούλων στις διετίες 2009-2010 και 2011-2012. Περισσότερες πληροφορίες εδώ.\nΟ Βοηθός Συνήγορος για τα Δικαιώματα του Παιδιού Γιώργος Μόσχος ενημέρωσε τα μέλη της Ειδικής Μόνιμης Επιτροπής Ισότητας, Νεολαίας και Δικαιωμάτων του Ανθρώπου για το ζήτημα της παιδικής κακοποίησης (19/3).\nΠορίσματα και Προτάσεις\nΕκσυγχρονισμός της νομοθεσίας για τις μεταγραφές ανήλικων αθλητών\nΗ ισχύουσα αθλητική νομοθεσία δεσμεύει υπέρμετρα τους ανήλικους αθλητές με τους συλλόγους στους οποίους εγγράφονται και με τον τρόπο αυτό αφήνει περιθώρια εκμετάλλευσης τους, ενώ παράλληλα οδηγεί στην πράξη σε παραβίαση δικαιωμάτων τους, επεσήμανε ο Συνήγορος του Πολίτη σε πόρισμά του προς το Υπουργείο Παιδείας και Θρησκευμάτων, Πολιτισμού και Αθλητισμού. * Πόρισμα * Δελτίο τύπου.\nΑνάγκη διατήρησης της αυτοτέλειας και περαιτέρω ενίσχυσης των Υπηρεσιών Επιμελητών Ανηλίκων\nΟ Συνήγορος του Πολίτη απέστειλε έγγραφο στο Υπουργείο Δικαιοσύνης, Διαφάνειας και Ανθρωπίνων Δικαιωμάτων με το οποίο εξέφρασε τον προβληματισμό του σχετικά με πιθανές αρνητικές συνέπειες της προοπτικής συγχώνευσης των Υπηρεσιών Επιμελητών των Δικαστηρίων Ανηλίκων της χώρας με τις Υπηρεσίες Επιμελητών Κοινωνικής Αρωγής. Δελτίο τύπου, Έγγραφο ΣτΠ προς Υπουργείο Δικαιοσύνης.\nΣυζητήσεις με μαθητές και εκπαιδευτικούς σχολείων σε Ρόδο, Φλώρινα, Κοζάνη, Κάρπαθο, Μυτιλήνη, Χαλκίδα, Ηράκλειο Κρήτης και Αττική (4ο Γυμνάσιο Αιγάλεω, Καλλιτεχνικό Λύκειο Γέρακα, 1ο ΕΠΑΛ Αμαρουσίου, 1ο Δημοτικό Ν. Χαλκηδόνας, Διαπολιτισμικό Γυμνάσιο Αθηνών). Skype με μαθητές του 1ου Λυκείου Πύργου, των Ράλλειων Πρότυπων Δημοτικών και του 3ου Δημοτικού Σχολείου Βούλας.\nΟμιλία στις ημερίδες:\n«Όταν η βία πάει σχολείο» (Ρόδος), «Η βία στη ζωή των παιδιών: Διαπιστώσεις και προτάσεις του Συνηγόρου του Παιδιού» (Κοζάνη, Φλώρινα), «Κοντά στο παιδί και τις ανάγκες του μέσα στη σύγχρονη οικονομική κρίση» (Καλύβια Αττικής), «Συμβιώνοντας στο σχολείο: πρόληψη και αντιμετώπιση της ενδοσχολικής βίας» (Θεσσαλονίκη), «Δικαιώματα του παιδιού σε περίοδο κρίσης. Πρόληψη και αντιμετώπιση της βίας ανάμεσα σε παιδιά κι εφήβους» (Μυτιλήνη), «Ασυνόδευτα Ανήλικα», «Το σχολείο ενάντια στο σκοτάδι του φασισμού», «Η ασφαλής πλοήγηση είναι υπόθεση όλων μας» (Αθήνα).\nΣυναντήσεις εργασίας, επισκέψεις, σεμινάρια:\n* Συνάντηση με υπευθύνους Συμβουλευτικών Σταθμών Νέων Αττικής και κοντινών περιοχών, στα γραφεία του Συνηγόρου, μετά από πρόσκληση της Αρχής\n* Σεμινάριο για εκπαιδευτικούς Β/θμιας Εκπαίδευσης για την πρόληψη και αντιμετώπιση της σχολικής βίας (Χαλκίδα)\n* Σεμινάριο για εκπαιδευτικούς και γονείς «Ισότιμη εκπαίδευση για όλους»\n* Συζήτηση με φιλοξενούμενα παιδιά και μέλη της διοίκησης και του προσωπικού στο Κέντρο Προστασίας Παιδιού στη Φλώρινα, στο Κέντρο Προστασίας Παιδιού Ηρακλείου Κρήτης και στο Λύρειο Ίδρυμα\n* Επίσκεψη στον καταυλισμό Ρομά στην Πτολεμαϊδα\nΔιαφορετικές άδειες η 6μηνη ειδική άδεια προστασίας μητρότητας και η 9μηνη άδεια ανατροφής τέκνου\n* Η Συνήγορος του Πολίτη Καλλιόπη Σπανού, με επιστολή της προς τους αρμόδιους κυβερνητικούς φορείς την Ημέρα της Γυναίκας (8/3/2013), στο πλαίσιο της ειδικής αρμοδιότητας της ανεξάρτητης αρχής ως φορέα προώθησης της ίσης μεταχείρισης και των ίσων ευκαιριών ανδρών και γυναικών, ζητά να επανεξεταστεί το θέμα της κατάργησης της Γενικής Γραμματείας Ισότητας των Φύλων, προκειμένου να μην αποδυναμωθεί ο ρυθμιστικός ρόλος του κράτους σε θέματα ισότητας στην παρούσα δύσκολη οικονομική και κοινωνική συγκυρία.\n*Επιστολή για τη Γενική Γραμματεία Ισότητας των Φύλων\n* Η Συνήγορος του Πολίτη Καλλιόπη Σπανού συμμετείχε σε συνάντηση εργασίας του Ευρωπαϊκού Λόμπυ Γυναικών στις 29/3/2013 με θέμα τις επιπτώσεις της κρίσης και ανέλυσε το θέμα των επιπτώσεων σε θέματα ισότητας των φύλων και ιδίως στην αγορά εργασίας.\n* Μετά από σχετική πρόσκληση, την Ημέρα της Γυναίκας (8/3/2013), εκπρόσωποι του ΚΙΦ επισκέφτηκαν το 1ο ΕΠΑΛ Ιλίου, προκειμένου να μιλήσουν στους μαθητές της 1ης Λυκείου για την αρχή της ίσης μεταχείρισης μεταξύ ανδρών και γυναικών.\n* Σε συνέχεια πρόσκλησης από το Εσπερινό Γενικό Λύκειο Αιγάλεω, ειδική επιστήμονας του ΚΙΦ παρουσίασε θέματα σχετικά με τις διακρίσεις λόγω φύλου, στις 13/3/2013. Το εν λόγω σχολείο συμμετέχει στο Ευρωπαϊκό πρόγραμμα Comenius για τα σχολικά έτη 2012-2013 και 2013-2014 με το θέμα: «Different but equal in Europe».\n* Εκπρόσωπος του ΚΙΦ συμμετείχε στην Ομάδα Εργασίας που πραγματοποιήθηκε την Παρασκευή 28/2/2013 στο Υπουργείο Δικαιοσύνης, στο πλαίσιο της εκπόνησης του Εθνικού Σχεδίου Δράσης για τα Ανθρώπινα Δικαιώματα, που έχει αναλάβει να πραγματοποιήσει η Γενική Γραμματεία Ανθρωπίνων Δικαιωμάτων του Υπουργείου. Στη συγκεκριμένη Ομάδα Εργασίας που ασχολείται με την έμφυλη διάσταση των ανθρωπίνων δικαιωμάτων, στην οποία συμμετείχαν επίσης το Υπουργείο Εργασίας, το Υπουργείο Εξωτερικών, το ΕΚΚΕ και η ΓΓΙΦ, συζητήθηκαν οι συνεισφορές κάθε φορέα στο Εθνικό Σχέδιο Δράσης.\n* Εκπρόσωπος του ΚΙΦ συμμετείχε στο Working Group Equality law in practice meeting που διενεργήθηκε από το Equinet στις Βρυξέλλες την 1η/3/2013.\n* Εκπρόσωπος του ΚΙΦ συμμετείχε στο Equinet Legal Training που διενεργήθηκε από το Equinet στο Βερολίνο την 18η/3/2013 και 19η/3/2013.


Φωτογράφος: Ανδρέας Σμαραγδής\n(Τελευταία Ενημέρωση Τιμής: 24-10-2006)\nΤην πρώτη φορά που θα βρεθείς μόνος, φοιτητής σε κάποια άλλη πόλη ή σε κάποια άλλη χώρα, μακριά από τη "θαλπωρή" της οικογένειας, αντιμέτωπος με το αμείλικτο ερώτημα "και τώρα τι τρώμε;", σκέψου, εκτός από τα φαστ φουντς, τα εστιάτορια και τα σουβλατζίδικα, μια τρελή λύση: να μαγειρέψεις μόνος σου!!!\nΜην πανικοβάλλεσαι. Τα πλεονεκτήματα -πέρα από τα γνωστά: υγιεινό, φρέσκο, σπιτικό φαγητό, και άλλα παρόμοια- είναι πολύ ισχυρά. Μαγειρεύοντας, καταφέρνεις να γίνεις ακαταμάχητος στα μάτια της παρέας, εξοικονομείς χρήματα, αποκτάς ζηλευτή αυτονομία και δημιουργείς απολαυστικά πιάτα σε ελάχιστο χρόνο για σένα και τους φίλους σου.\nΗ επιτυχία του βιβλίου, το οποίο έχει γίνει μπεστ σέλερ, οφείλεται στο γεγονός ότι αφενός μπαίνει σε μια βαλίτσα φοιτητή ως απαραίτητο βοήθημα και αφετέρου έχει αποτελέσει χρήσιμο οδηγό για όλους όσοι πρωτοξεκινούν να ασχοληθούν με τη μαγειρική. Γι' αυτό, στην παρούσα αναθεωρημένη έκδοση, ως δώρο σε όλους τους παλιούς και νέους φίλους του βιβλίου, προστέθηκαν οκτώ, λίγο πιο περίτεχνες, συνταγές.\nΕλεάννα Βλαστού Βιβλία για αρχάριους "Athens Voice" 302 20/5/2010\nΞενοφών Α. Μπρουντζάκης Βάλε κι άλλο πιάτο στο τραπέζι "Το Ποντίκι"/ "Βιβλιοπόντικας" 9 50 18/12/2008\nΞενοφών Α. Μπρουντζάκης Βάλε κι άλλο πιάτο στο τραπέζι "Το Ποντίκι" 80 6/11/2008


Φθηνές πτήσεις από Κρήτη προς Ιζέβσκ με την gr.skyscanner.com\nΑεροπορικά από Κρήτη για Ιζέβσκ\nΣτοιχεία πτήσης Κρήτη για Ιζέβσκ\nΠόσες αεροπορικές εταιρείες πραγματοποιούν απευθείας πτήσεις από Κρήτη προς Ιζέβσκ;\nΔεν υπάρχουν αεροπορικές εταιρείες που να πραγματοποιούν πτήσεις απευθείας από Κρήτη προς Ιζέβσκ.\nΔείτε τις πτήσεις από Κρήτη προς Ιζέβσκ και βρείτε τα φθηνότερα εισιτήρια με τη Skyscanner\nΗ Skyscanner είναι μία γρήγορη και απλή μηχανή αναζήτησης η οποία συγκρίνει ανάμεσα σε εκατοντάδες πτήσεις όλων των μεγάλων αερογραμμών και ταξιδιωτικών πρακτορείων και βρίσκει για εσάς τις καλύτερες προσφορές και τα πιο φθηνά αεροπορικά εισιτήρια προς Ιζέβσκ από Κρήτη.\nΠοια είναι η καλύτερη ημερομηνία για να κλείσετε τα εισιτήρια σας από Κρήτη προς Ιζέβσκ?\nΒεβαιωθείτε πως θα εξασφαλίσετε την καλύτερη τιμή για τα αεροπορικά σας εισιτήρια. Βρείτε την κατάλληλη ημερομηνία για να κλείσετε τα εισιτήρια σας από Κρήτη προς Ιζέβσκ απλά χρησιμοποιώντας το εργαλείο μας «Η καλύτερη στιγμή για κράτηση».\nΧρήσιμες πληροφορίες πριν την κράτηση των εισιτηρίων σας από Κρήτη προς Ιζέβσκ\nΑπόσταση από Ιζέβσκ προς Κρήτη\nΧρόνος πτήσης από Ιζέβσκ προς Κρήτη\nΠοιες αεροπορικές εταιρείες έχουν τα φθηνότερα αεροπορικά εισιτήρια από Κρήτη προς Ιζέβσκ\nΠοιες αεροπορικές εταιρείες πετάνε απευθείας για Ιζέβσκ από Κρήτη.\nΚατεβάστε την εφαρμογή της Skyscanner και δείτε αναλυτικά κι εύκολα όλες τις δυνατότητες που σας προσφέρει η Skyscanner για το ταξίδι σας από Κρήτη προς Ιζέβσκ.


Άγγελος Σεφέκος: «Ψευδή, ανυπόστατα και συκοφαντικά όσα αναφέρει ο Σύλλογος Εργαζομένων» - KYPARISSIOTIS - ΚΥΠΑΡΙΣΣΙΩΤΗΣ\nHome / ειδήσεις / Νοσοκομείο / Τριφυλία / kyparissiotis / news / trifylia / Άγγελος Σεφέκος: «Ψευδή, ανυπόστατα και συκοφαντικά όσα αναφέρει ο Σύλλογος Εργαζομένων»\nΆγγελος Σεφέκος: «Ψευδή, ανυπόστατα και συκοφαντικά όσα αναφέρει ο Σύλλογος Εργαζομένων»\nΚυριακή, Ιουλίου 13, 2014 ειδήσεις , Νοσοκομείο , Τριφυλία , kyparissiotis , news , trifylia Edit\nΣκληρή απάντηση για όσα τον κατηγορεί και τον καταγγέλλει ο Σύλλογος Εργαζομένων έδωσε ερωτηθείς από το «Θάρρος » ο αναπληρωτής διοικητής του Νοσοκομείου Κυπαρισσίας, Άγγελος Σεφέκος, τονίζοντας πως όσα αναγράφονται στην επιστολή διαμαρτυρίας του Συλλόγου είναι ψευδή, ανυπόστατα και συκοφαντικά! Απαντώντας ο κ. Σεφέκος ευθέως έκανε λόγο για σύστημα βολεμένων που ξεβολεύτηκε και σημείωσε:\n«Όλα όσα αναφέρονται στην Επιστολή Διαμαρτυρίας του Συλλόγου Εργαζομένων, η οποία βρίθει κατηγοριών σε βάρος μου, τυγχάνουν απολύτως ψευδή, ανυπόστατα και συκοφαντικά. Η συγκεκριμένη ενέργεια αποτελεί αποκλειστικά και μόνο μια μεθοδευμένη επίθεση εναντίον μου και σε καμία περίπτωση δεν προσπαθεί να λύσει τα υποτιθέμενα προβλήματα του νοσοκομείου. Όπως προκύπτει άλλωστε και από το ίδιο το περιεχόμενο της επιστολής αυτής, το κείμενο αυτό ουδόλως αντιπροσωπεύει την πλειοψηφία των εργαζομένων του νοσοκομείου, με τους οποίους έχω άριστη σχέση και οι οποίοι εργάζονται σκληρά και μάλιστα μέσα σε εξαιρετικά δύσκολες συνθήκες, τουναντίον αφορά μόνο μια μικρή μερίδα, η οποία “ξεβολεύτηκε”, γιατί, όπως και οι ίδιοι αναφέρουν, δεν ακολούθησα ένα σύστημα γεμάτο παρατυπίες, έτσι ώστε να γίνονται “εύκολα, απλά και γρήγορα οι δουλειές”, παρακάμπτοντας τις νόμιμες διαδικασίες, μη ελέγχοντας και υπογράφοντας εν λευκώ οτιδήποτε μου προσκομίζει ο “παλαιότερος υπάλληλος ή διευθυντής”. Είναι προφανές ότι τέτοιες πρακτικές, με τις οποίες έχω συγκρουστεί πολλάκις, ανήκουν πλέον στο παρελθόν, ως διοικητής δε του νοσοκομείου τηρώ και εφαρμόζω απαρέγκλιτα την κείμενη νομοθεσία με πλήρη διαφάνεια και προσήλωση, έτσι ώστε να προστατεύεται πλήρως το δημόσιο συμφέρον και να αποφεύγεται η επανάληψη των φαινομένων του παρελθόντος που είχαν ως συνέπεια τη διασπάθιση του δημοσίου χρήματος. Όσον αφορά στον ιολογικό έλεγχο, μπορώ να βεβαιώσω ότι πραγματοποιείται κανονικά όπως βεβαιώνεται και από τους εργαστηριακούς ιατρούς, χωρίς να δυσχεραίνεται η λειτουργία της αιμοδοσίας ή να τίθεται σε κίνδυνο η ζωή των ασθενών, παρότι κατά διαστήματα τυγχάνει να παρουσιάζονται μικρές ελλείψεις, που όμως αντιμετωπίζονται. Σε ό,τι έχει να κάνει με τις ύβρεις, την αλαζονική συμπεριφορά, την ειρωνεία και την “υπονόμευση των προσπαθειών του προσωπικού”, όπως με χυδαιότητα αναφέρουν στην επιστολή, δε χρειάζεται να αναφερθώ. Είναι προφανές ότι πρόκειται για μια προσπάθεια να σπιλώσουν το όνομα και την υπόληψή μου, μια και δεν υπήρξε καμία προσπάθεια από μέρους τους να συναντηθούν μαζί μου για “την επίλυση των προβλημάτων”, πριν προβούν στην ταχύτατη δημοσίευση – ανάρτηση και αποστολή των ανυπόστατων και ψευδών ισχυρισμών τους. Θέλω να δηλώσω απερίφραστα ότι σέβομαι τη νομιμότητα και τιμώ τις προσπάθειες όλων των εργαζομένων του νοσοκομείου, του οποίου έχω την τιμή να προΐσταμαι, δε θα ανεχθώ όμως τη σπίλωση του ονόματός μου και του θεσμικού μου ρόλου και, μάλιστα, αποκλειστικά και μόνο για λόγους καιροσκοπισμού και επιδίωξης ατομικών συμφερόντων, τα οποία δεν έχουν καμία απολύτως θέση τόσο στο νοσοκομείο μας όσο και στο χώρο της υγείας εν γένει»\nΆγγελος Σεφέκος: «Ψευδή, ανυπόστατα και συκοφαντικά όσα αναφέρει ο Σύλλογος Εργαζομένων» Reviewed by kyparissiotis on Κυριακή, Ιουλίου 13, 2014 Rating: 5\nΟ ΤΥΠΟΣ ΕΚΤΟΣ ΤΟΥ ΟΤΙ ΔΕΝ ΞΕΡΕΙ ΤΙ ΤΟΥ ΓΙΝΕΤΑΙ ΑΠΟ ΔΙΟΙΚΗΣΗ ΚΑΙ ΠΟΛΛΑ ΑΛΛΑ...,ΕΙΝΑΙ ΚΑΙ ΘΡΑΣΥΣ .ΚΡΙΜΑ ΤΑ ΝΕΙΑΤΑ ΤΟΥ!!!\n17 Ιουλίου 2014 - 5:20 μ.μ.


Σκότωσαν τον δικηγόρο Μιχάλη Ζαφειρόπουλο, στο γραφείο του στην οδό Ασκληπιού!\nΠέμπτη 12 Οκτώβριος 2017, 19:53 Ελλάδα\nΟ Μιχάλης Ζαφειρόπουλος ήταν υποψήφιος πρόεδρος του Δικηγορικού Συλλόγου Αθηνών. Ήταν γιος του αείμνηστου πρώην βουλευτή της ΝΔ Επαμεινώνδα Ζαφειρόπουλου και αδελφός του πρώην δημάρχου Χαλανδρίου Γρηγόρη Ζαφειρόπουλου. (protothema.gr)\nΑναρτήθηκε Πέμπτη 12 Οκτώβριος 2017, 19:53 στην Κατηγορία: Ελλάδα Ετικέτες: έγκλημα\n« Έκθεση φωτογραφίας στο Λουξεμβούργο για την Γερμανική Κατοχή\nΛΑΓΚΑΡΝΤ: Δεν ζητάμε νέα μέτρα για την Ελλάδα – Να εφαρμοστούν τα συμφωνηθέντα και οι ευρωπαίοι να ελαφρύνουν το χρέος »


Βοήθησε κι εσύ τους πυρόπληκτους\nΑπό όπου κι αν βρίσκεσαι.\nΗ χώρα μας τις τελευταίες ημέρες δοκιμάζεται για ακόμη μια φορά. Τεράστιες εκτάσεις γης έχουν παραδοθεί στις φλόγες, ζώα έχουν απανθρακωθεί, περιουσίες έχουν καταστραφεί. Τι μπορούμε, όμως, να κάνουμε όσοι από εμάς δεν έχουμε πληγεί από την επέλαση της φωτιάς;\nΤο λιγότερο που μπορούμε να κάνουμε είναι να συνεισφέρουμε στην προσπάθεια που γίνεται από οργανώσεις και εθελοντές, είτε προσφέροντας χρήματα, είτε υλικά αγαθά, είτε ακόμα και επιλέγοντας να γίνουμε εθελοντές και εμείς οι ίδιοι.\nΠαρακάτω θα βρεις μερικά από τα σημεία που γίνεται συλλογή αγαθών και χρημάτων, για να μπορέσεις κι εσύ να δείξεις έμπρακτα την ανθρώπιά σου:\n-Αγία Παρασκευή: Πυροφυλάκιο, Οδός Νοσταλγίας, 6937191968\n-Αχαρνές: Κτήριο Νέας Γενιάς, Κωνσταντίνου Κεντέρη 11, Ολυμπιακό Χωριό\n-Βριλλήσια: Οργανισμός Κοινωνικής Προστασίας & Αλληλεγγύης, Λ.Πεντέλης 62, 210 6135611 (9/8 07:00-14:00)\n-Εξάρχεια: Κηπάκι Τσαμαδού, Τσαμαδού 15 (12:00-21:00)\n-Κολωνός: Κεντρική Αποθήκη Ελληνικού Ερυθρού Σταυρού, Άστρους 111-113, 210 5147300, 210 3609825\n-Κολωνάκι: Κεντρικά Γραφεία Ελληνικού Ερυθρού Σταυρού, Λυκαβηττού 1, 210 3609825, Δευτέρα-Παρασκευή 07:30-14:30\n-Μαραθώνας: Σωματείο Εθελοντών Δασοπυροσβεστών Μαραθώνα, Ορεστιάδος, Ν.Μάκρη, 2294 067602\n-Πέργαμος: Κέντρο Νεότητας Περγάμου και Τατοϊου\n-Δήμος Αλίμου: Ισόγειο της Κοινωνικής Υπηρεσίας του Δήμου Αλίμου, Αριστοτέλους 25 & Αυξεντίου, 210 9882226, 09:00-13:00\n-Δήμος Αγίου Δημητρίου: Δημαρχείο, Αγ. Δημητρίου 55, 2132007726, 08:00-20:00 εκτός σαββατοκύριακου\n-Δήμος Βύρωνα: Κοινωνικό Παντοπωλείο του Δήμου, Ιθώμης 6, 210 7653054 από την Δευτέρα 9/8/2021, 9:00-12:00.\n-Δήμος Ηλιούπολης: Είσοδος του Δημαρχείου, από Δευτέρα 9/8 έως και την Παρασκευή 13/8/2021, καθημερινές εργάσιμες,10:00-13:00 και 18:00-20:00.\n-Δήμος Καλλιθέας: Είσοδος του Δημαρχείου, Ματζαγριωτάκη 76, όλο το 24ωρο.\n-Δήμος Λυκόβρυσης – Πεύκης: Κοινωνική Υπηρεσία του Δήμου (παλιό Δημαρχείο), Ελευθερίου Βενιζέλου 15Α & Ρήγα Φεραίου 9, Πεύκη, Δευτέρα, την Τρίτη και την Τετάρτη (9-11/8), 08:00-20:00\n-Δήμος Ρέντη: Κεντρικά Δημοτικά Καταστήματα Νίκαιας και Ρέντη, Δημαρχείο Νίκαιας, οδός Π.Τσαλδάρη 10 πρ. Δημαρχείο Ρέντη, οδός Μπιχάκη 8, 09:00 π.μ. – 13:00, 213 200 4864 και 6956 766 839\n-Δήμος Νέας Σμύρνης: Δημοτικά Ιατρεία, Αρτάκης 76, 08:00-14:00\n-Δήμος Καλαμαριάς: Δημοτικό Φαρμακείο, Παπανικόλα 18 & Αμισού, Καλαμαριά 551 31, 2ος όροφος έως και την Τετάρτη 11 Αυγούστου, 7:00-17:00, 2310314498.\n-Αντιδημαρχία Κοινωνικής Πολιτικής του Δήμου Παύλου Μελά, έως και την Τρίτη 10 Αυγούστου (με δυνατότητα παράτασης), 07:30 – 14:30\n-Αντιδημαρχία Πολιτισμού του Δήμου Ηρακλείου: Δημοτικός Θερινός Κινηματογράφος Ηρακλείου “Βηθλεέμ”, μέχρι 11/8\n-Δήμος Ρεθύμνης: Τεχνική Υπηρεσία (Κτίριο Δελφίνι, στην είσοδο της Μαρίνας), 6972597704\n-Δικηγορικός Σύλλογος Δράμας, Δευτέρα και Τρίτη 9 και 10-8-2021,10:00-13:00\n-Αλεξανδρούπολη: Εθνολογικό Μουσείο Θράκης, Τρίτη-Σάββατο 9:00-15:00, Κυριακή 10:00-14:00, 2551036663.\nΤα παραπάνω αποτελούν ενδεικτική καταγραφή των σημείων συλλογής αγαθών και μπορείς να βρεις περισσότερες πληροφορίες στο δήμο της περιοχής σου.\n-Αγ. Ι. Ρέντης: Πει.Φα.Συν, Αγ. Ι. Ρέντη 98, 210 4830291\n-Ελληνικός Ερυθρός Σταυρός\nΟι καταθέσεις θα πρέπει να φέρουν την ένδειξη «Πυρκαγιές». Για περισσότερες πληροφορίες καλέστε στο 2103609825 ή επισκεφθείτε την ιστοσελίδα του Ελληνικού Ερυθρού Σταυρού.\nΔικαιούχος: Δεσμός Μη Κερδοσκοπικό Σωματείο\nΑιτιολογία: WILDFIRES 2021\nΣτον τηλεφωνικό αριθμό 1135 μπορούν να απευθύνονται οι πυρόπληκτοι από την Αττική που αναζητούν στέγη. Ένας άλλος αριθμός, ο 10306 λειτουργεί για όσους χρειάζονται 24ωρη δωρεάν ψυχολογική υποστήριξη.\nΑν θέλεις να βοηθήσεις και βρίσκεσαι μακριά, μπορείς μέσω των υπηρεσιών online delivery (efood & wolt) να στείλεις νερά ή ξηρά τροφή μέσω των καταστημάτων που διαθέτουν. Αντί για τη δική σου διεύθυνση, βάζεις τη διεύθυνση του φορέα στον οποίον επιθυμείς να τα στείλεις, σημειώνεις στα σχόλια ότι είναι για τους πυρόπληκτους και στη συνέχεια πληρώνεις με κάρτα.\nΣε κάθε περίπτωση, μην ξεχνάς να ενημερώνεσαι από τα social media των ΜΚΟ, όπως ο Ελληνικός Ερυθρός Σταυρός, act4evoia, act4peloponese, act4naturaldisasters, dogsvoice, ANIMA, για να γνωρίζεις σε πραγματικό χρόνο ποιες είναι οι ανάγκες και ποιες έχουν καλυφθεί, ώστε να μην δαπανώνται πολύτιμος χρόνος, χρήματα και ενέργεια.


Opinion: 85% επικροτούν τις ενέργειες του Μητσοτάκη - Tilegrafimanews\nΑρχική ΕΛΛΑΔΑ ΝΕΑ Opinion: 85% επικροτούν τις ενέργειες του Μητσοτάκη\nΕνημερώθηκε: 27/03/2020 00:33:01\nΤο 85% των πολιτών δηλώνει ικανοποιημένο με τις αποφάσεις του Κυριάκου Μητσοτάκη για την αντιμετώπιση της Πανδημίας ενώ στα αξιοσημείωτα στοιχεία της έρευνας είναι ότι η κοινή γνώμη σε ποσοστό 90% συμφωνεί με το κλείσιμο των εκκλησιών, ενώ κατά 61,5% δηλώνει ότι δεν έχει ξανα αισθανθεί ποτέ στη ζωή της τόσο φόβο.\nΠροηγούμενο άρθροΣαν σήμερα, Γιορτή σήμερα 27 Μαρτίου, εορτολόγιο\nΕπόμενο άρθροΔωρεά 8 εκατ. ευρώ των ΕΛΠΕ στο ΕΣΥ


ανασφάλειες και να ενδώσεις στις σεξουαλικές σου φαντασιώσεις.\nΑν το κάνεις, η σεξουαλική σου ζωή δεν θα είναι ποτέ ξανά μέτρια και βαρετή. Άσε που το Καρναβάλι με τις μεταμφιέσεις, σε βοηθά να εισχωρήσεις ήπια στων χώρο των φαντασιώσεων.\nΑκόμα μια φαντασίωση που αποτελεί must σέξυ γυναίκα που σέβεται τον εαυτό της. Σεξ παντού και όπου μπορείς: ασανσέρ, σκαλοπάτια, αυτοκίνητο, έξω από το αυτοκίνητο, βράχια και ακρογιαλιές, στο νερό και όπου βάλει ο νους σου. Πώς θα το κάνεις: για περισσότερες ιδέες δες το σεξ στα γρήγορα για το χειμώνα. Μην πουντιάσεις κιόλας.\nΚατάλληλη καρναβαλική στολή: χαβανέχα και ζουλού, κολυμβητές, Μπόνυ και Κλάιντ.


Ενοικιαζόμενα Château Thierry για τις διακοπες σας με IHA\nΕνοικιαζόμενα Château Thierry, Ενοικιάσεις για διακοπές από ιδιώτες σε ιδιώτες\nΤουριστικά καταλύματα > Παγκόσμιος > Ευρώπη > Γαλλία > Πικαρντί > Αίν (Aisne) > Château Thierry\nΘα βρείτε πολλά ενοικιαζόμενα στούντιο, διαμερίσματα, σπίτια και βίλες ως τουριστικά καταλύματα στη Château Thierry. Επικοινωνήστε με τους ιδιοκτήτες απευθείας μέσω της σελίδας IHA και απολαύστε τις καλύτερες τιμές, προσφορές τελευταίας στιγμής που να ταιριάζουν τον προϋπολογισμό σας. Περιηγηθείτε τις φωτογραφίες των καταλυμάτων όπου να περάσετε τις διακοπές σας με την οικογένεια ή με τους φίλους. Όλες οι αγγελίες για διακοπές της IHA έχουν ελεγχτεί, οπότε οργανώστε το ταξίδι σας στη Château Thierry με εμπιστοσύνη!\nΑγροτουριστικό κατάλυμα Προς ενοικίαση κοντά Château Thierry για 16 άτομα με 6 δωμάτια\nΕνοικιαζόμενα Belleau, σε 9km από Château Thierry - Αίν (Aisne) - Πικαρντί\nΚατοικία και Κάστρο Προς ενοικίαση κοντά Château Thierry από 1 μέχρι 6 άτομα με 3 δωμάτια\nΕνοικιαζόμενα Montreuil aux Lions, σε 16km από Château Thierry - Αίν (Aisne) - Πικαρντί\nΑγροτουριστικό κατάλυμα Προς ενοικίαση κοντά Château Thierry για 6 άτομα με 3 δωμάτια\nΕνοικιαζόμενα Trélou sur Marne, σε 16km από Château Thierry - Αίν (Aisne) - Πικαρντί\nΣπίτι Προς ενοικίαση κοντά Château Thierry από 2 μέχρι 7 άτομα με 3 δωμάτια\nΕνοικιαζόμενα Dormans, σε 18km από Château Thierry - Μαρν - Σαμπάν Αρντέν\nΣπίτι Προς ενοικίαση κοντά Château Thierry για 16 άτομα με 5 δωμάτια\nΕνοικιαζόμενα Vendières, σε 20km από Château Thierry - Αίν (Aisne) - Πικαρντί\nΕνοικιαζόμενα δωμάτια B&B Προς ενοικίαση κοντά Château Thierry σε ένα σπίτι χωριού\nΕνοικιαζόμενα Champvoisy, σε 20km από Château Thierry - Μαρν - Σαμπάν Αρντέν\nΕνοικιαζόμενα δωμάτια B&B Προς ενοικίαση κοντά Château Thierry σε ένα σαλέ\nΕνοικιαζόμενα Crouy sur Ourcq, σε 25km από Château Thierry - Σεν ε Μαρν - Ιλ ντε Φράνς\nΣπίτι Προς ενοικίαση κοντά Château Thierry για 4 άτομα με 2 δωμάτια\nΕνοικιαζόμενα Ocquerre, σε 25km από Château Thierry - Σεν ε Μαρν - Ιλ ντε Φράνς\nΑγροτουριστικό κατάλυμα Προς ενοικίαση κοντά Château Thierry από 1 μέχρι 10 άτομα με 2 δωμάτια\nΕνοικιαζόμενα Louâtre, σε 27km από Château Thierry - Αίν (Aisne) - Πικαρντί\nΑγροτουριστικό κατάλυμα Προς ενοικίαση κοντά Château Thierry από 2 μέχρι 8 άτομα με 3 δωμάτια\nΕνοικιαζόμενα Σεν Ζερμέν σου Ντού (Saint Germain sous Doue), σε 29km από Château Thierry - Σεν ε Μαρν - Ιλ ντε Φράνς\nΕνοικιαζόμενα δωμάτια B&B Προς ενοικίαση κοντά Château Thierry σε ένα παλαιό ηγουμενείο\nΕνοικιαζόμενα Morsains, σε 30km από Château Thierry - Μαρν - Σαμπάν Αρντέν\nΕνοικιαζόμενα δωμάτια B&B Προς ενοικίαση κοντά Château Thierry σε έναν παλαιό μύλο\nΕνοικιαζόμενα Aulnoy, σε 32km από Château Thierry - Σεν ε Μαρν - Ιλ ντε Φράνς\nΕνοικιαζόμενα δωμάτια B&B Προς ενοικίαση κοντά Château Thierry σε ένα εξοχικό σπίτι\nΕνοικιαζόμενα Montceaux lès Meaux, σε 33km από Château Thierry - Σεν ε Μαρν - Ιλ ντε Φράνς\nΑγροτουριστικό κατάλυμα Προς ενοικίαση κοντά Château Thierry από 1 μέχρι 10 άτομα με 3 δωμάτια\nΕνοικιαζόμενα Noyant et Aconin, σε 33km από Château Thierry - Αίν (Aisne) - Πικαρντί\nΚατοικία και Κάστρο Προς ενοικίαση κοντά Château Thierry από 8 μέχρι 9 άτομα με 5 δωμάτια\nΕνοικιαζόμενα Montmort Lucy, σε 33km από Château Thierry - Μαρν - Σαμπάν Αρντέν


Στη γραμμή Σόιμπλε και ο Σολτς για το χρέος | Ελληνική Οικονομία | Η ΚΑΘΗΜΕΡΙΝΗ\nΕΛΛΗΝΙΚΗ ΟΙΚΟΝΟΜΙΑ 26.04.2018\nΟ νέος υπουργός Οικονομικών της Γερμανίας Ολαφ Σολτς είναι έτοιμος να προχωρήσει σε ελάφρυνση του χρέους, αλλά μόνον υπό προϋποθέσεις.\nΤη δημιουργία ενός μηχανισμού ελάφρυνσης του ελληνικού χρέους που θα ενεργοποιείται μόνον αν η Ελλάδα τηρεί τις δημοσιονομικές και άλλες δεσμεύσεις της, μετά το τέλος του προγράμματος, υποστηρίζει το γερμανικό υπουργείο Οικονομικών, σύμφωνα με έγγραφα που αποκάλυψε χθες η εφημερίδα Handelsblatt.\nΑπό τα έγγραφα, που συνέταξε το υπουργείο ενόψει του αυριανού Eurogroup στη Σόφια, όπου η Ελλάδα θα αποτελέσει βασικό θέμα συζήτησης, προκύπτει ότι το πνεύμα του Βόλφγκανγκ Σόιμπλε παραμένει ζωντανό και υπό την ηγεσία του Σοσιαλδημοκράτη Ολαφ Σολτς. Ναι μεν ο κ. Σολτς, σύμφωνα με το δημοσίευμα, είναι έτοιμος να προχωρήσει σε ελάφρυνση του χρέους, αλλά μόνον υπό προϋποθέσεις. «Η ασθενής ανάπτυξη δεν θα δίνει αυτόματα το δικαίωμα στην Ελλάδα να μειώσει τις πληρωμές για την εξυπηρέτηση του χρέους της», ξεκαθαρίζει το έγγραφο, αναφερόμενο στη λεγόμενη γαλλική πρόταση, που συνδέει την ελάφρυνση του χρέους με τον ρυθμό ανάπτυξης.\nΗ Γερμανία θέλει, προφανώς, να διασφαλίσει ότι η Ελλάδα θα συνεχίσει να τηρεί τις μνημονιακές δεσμεύσεις της και να ασκεί συνετή δημοσιονομική πολιτική και μετά το μνημόνιο και βλέπει τα μέτρα ελάφρυνσης του χρέους σαν ένα μέσο άσκησης πίεσης για να πετύχει αυτόν τον στόχο. «Ο μηχανισμός», σημειώνει το έγγραφο, «μπορεί να ενεργοποιηθεί και να συνεχίσει να λειτουργεί εφόσον, κατά τις τακτικές αξιολογήσεις, η Ελλάδα τηρεί τις μεταπρογραμματικές δεσμεύσεις της, όπως αυτές που προκύπτουν από τους ευρωπαϊκούς δημοσιονομικούς κανόνες».\nΟπως αποκαλύπτει 18σέλιδο έγγραφο που επικαλείται η εφημερίδα, η Κομισιόν προτείνει να χορηγείται υπό όρους μόνο ένα μέρος της βοήθειας και συγκεκριμένα τα κέρδη από τα ομόλογα της ΕΚΤ και των ευρωπαϊκών κεντρικών τραπεζών (SMPs και ANFAs), ύψους 4,1 δισ. ευρώ.\nΕιδικότερα, προτείνει να χορηγούνται κάθε χρόνο, από το 2019 ώς το 2022, από 950 εκατ. ευρώ και στη συνέχεια μικρότερα ποσά. Πρόκειται προφανώς για τον «ημιαυτόματο» μηχανισμό, στον οποίο έκανε αναφορά προχθές σε συνέντευξή του ο επίτροπος Πιερ Μοσκοβισί. Στο σχετικό έγγραφό της, η Κομισιόν υποστηρίζει ότι κάτι τέτοιο θα αποτελούσε κίνητρο για την κυβέρνηση να συνεχίσει να εφαρμόζει συνετή δημοσιονομική πολιτική και να μην κάνει πίσω στις μεταρρυθμίσεις που έχει συμφωνήσει στο πλαίσιο του προγράμματός της με τον ESM. Προφανώς, όμως, για τη γερμανική κυβέρνηση κάτι τέτοιο δεν είναι αρκετό.\nΑπό την άλλη μεριά, βεβαίως, όπως επιβεβαιώνει και το δημοσίευμα της εφημερίδας, η Γερμανία εξακολουθεί να θέλει τη συμμετοχή του ΔΝΤ στο πρόγραμμα.\nΤο ΔΝΤ δεν θέλει να εξαρτάται η ελάφρυνση του χρέους από προϋποθέσεις, γιατί έτσι δεν είναι σε θέση να συντάξει μια αξιόπιστη ανάλυση βιωσιμότητάς του. Αν τα μέτρα ελάφρυνσης δεν είναι δεδομένα, δεν μπορεί να τα εντάξει στο μοντέλο του. Με το ίδιο σκεπτικό αναμένεται να αντιδράσουν αρνητικά σε μια τέτοια ενδεχόμενη απόφαση και οι αγορές, οι οποίες ενδέχεται να αυξήσουν το κόστος δανεισμού της Ελλάδας σε απαγορευτικά ύψη.\nΕτσι, η διαπραγματευτική μάχη προβλέπεται έντονη και το τέλος της αβέβαιο. Αυτός είναι και ο λόγος για τον οποίο πολλοί μιλούν πλέον για πιθανότητα παράτασης του προγράμματος. Παρότι δημοσίως διαψεύδεται κάθε τέτοια πρόταση, όπως αναφέρουν πηγές που είναι κοντά στις διαπραγματεύσεις, το ενδεχόμενο αυτό δεν έχει αποκλεισθεί. Το γεγονός ότι η Ελλάδα έχει μείνει πίσω στην υλοποίηση των 88 προαπαιτούμενων της τελευταίας αξιολόγησης, αποτελεί μια ακόμη αφορμή για να συζητείται αυτό το ενδεχόμενο.


Πρόεδρος ΠΟΘΑ: "Ζητάμε ένα ολοκληρωμένο σχέδιο επαναδραστηριοποίησης του κλάδου" - (ηχητικό) - Εργασία σήμερα\nΠρόεδρος ΠΟΘΑ: “Ζητάμε ένα ολοκληρωμένο σχέδιο επαναδραστηριοποίησης του κλάδου” – (ηχητικό)\n06/04/2021 06/04/2021 Δεν επιτρέπεται σχολιασμός στο Πρόεδρος ΠΟΘΑ: “Ζητάμε ένα ολοκληρωμένο σχέδιο επαναδραστηριοποίησης του κλάδου” – (ηχητικό)\nΓια την πρόσφατη Επιστολή που απέστειλαν η ΠΟΘΑ και τα σωματεία στο Θέαμα Ακρόαμα στον πρωθυπουργό για τους όρους της επαναδραστηριοποίησης του κλάδου μίλησε ο Πρόεδρος της Πανελλήνιας Ομοσπονδίας Θεάματος Ακροάματος, Κώστας Κεχαγιόγλου στην εκπομπή της ΝΑΤΑΛΙ ΧΑΤΖΗΑΝΤΩΝΙΟΥ «Art and the city» Στο Κόκκινο\nΜεταξύ άλλων, η επιστολή αναφέρει: «Θεωρούμε ότι η χορήγηση του επιδόματος πρέπει να παραταθεί μέχρι να ομαλοποιηθεί η λειτουργία του κλάδου μας, αφού και μετά το άνοιγμά του θα εξακολουθεί να είναι βαριά πληττόμενος, όσο λειτουργεί με ειδικά υγειονομικά πρωτόκολλα. Δεν μπορεί να γίνει αποδεκτή καμία οριζόντια διακοπή των επιδομάτων με μοναδικό πρόσχημα τις λίγες συναυλίες/θεατρικές παραστάσεις που μπορεί να πραγματοποιηθούν την καλοκαιρινή περίοδο».\nΣύμφωνα με την επιστολή των σωματείων «είναι παράλογο να μένει κλειστός ο Πολιτισμός, από τη στιγμή μάλιστα που τα υγειονομικά πρωτόκολλα έχουν ήδη αποδειχθεί λειτουργικά.\nΑν θέλουμε να υπάρχει Πολιτισμός το καλοκαίρι, θα πρέπει να ανακοινωθεί τώρα το χρονοδιάγραμμα επανέναρξης. Οι πολιτιστικές εκδηλώσεις χρειάζονται προγραμματισμό και προετοιμασία αρκετούς μήνες πριν, αλλιώς το άνοιγμα θα είναι μόνο προσχηματικό. Αυτό το απέδειξε η περσινή θερινή σαιζόν, που ελάχιστες εκδηλώσεις έγιναν και ελάχιστοι συνάδελφοι κατάφεραν να εργαστούν»\nΆρθρα - Απόψεις ΕΠΑΝΑΛΕΙΤΟΥΡΓΙΑ ΘΕΑΜΑ ΑΚΡΟΑΜΑ, ΕΠΙΣΤΟΛΗ ΠΟΘΑ


Έριξε το διαδίκτυο με αυτό το τσιφτετέλι... [video] - athinapoli.gr\nHome / Unlabelled / Έριξε το διαδίκτυο με αυτό το τσιφτετέλι... [video]\nΈριξε το διαδίκτυο με αυτό το τσιφτετέλι... [video]\nH κοπελιά το χει και με το παραπάνω. Το κούνημά της προκαλεί απανωτά εγκεφαλικά σε άντρες και γυναίκες. Απολαύστε το βασανιστικά...\nΈριξε το διαδίκτυο με αυτό το τσιφτετέλι... [video] Reviewed by athinapoli on 10:00 μ.μ. Rating: 5


Μονή Θερμαινόμενη Απαλή Κουβέρτα 180x130εκ HD 75 Cosy Nordic Beurer\nΠολυτελής άνω επιφάνεια - ζεστή, εκπληκτικά απαλή και χωρίς χνούδι\nΑποσπώμενο χειριστήριο με 6 ενδείξεις θερμοκρασίας\nΛειτουργία φωτιζόμενης οθόνης\nΠλένεται στο πλυντήριο στους 30 ° C αφού αποσυνδεθεί το χειριστήριο\nΠιστοποίηση "OEKO-TEX 100" Τα υφάσματα που έχουν χρησιμοποιηθεί για αυτές τις συσκευές πληρούν τα αυστηρά οικολογικά κριτήρια του Προτύπου Oeko-Tex Standard 100 και είναι πιστοποιημένα από το Ινστιτούτο Ερευνών Hohenstein\nΔιαστάσεις προϊόντος: 180 x 130 εκ.\nΒάρος: 2000 γραμ.\n99,00€ 11,45% 11,34€


ΔΗΜΑΡΧΟΣ ΣΙΚΙΝΟΥ: “ΔΕΝ ΘΑ ΕΙΜΑΙ ΞΑΝΑ ΥΠΟΨΗΦΙΟΣ” | Νέα από την Σαντορίνη με τον Δημήτρη Πράσσσο με τον Δημήτρη Πράσσο.\nΓράφει ο Δημήτρης Πράσσος. ©www.santonews.com. 7 Ιανουάριος, 2014 ΕΠΙΚΑΙΡΟΤΗΤΑ, ΚΥΚΛΑΔΕΣ, ΠΟΛΙΤΙΚΗ\nΤτο τέλος της αυτοδιοικητικής του πορείας, προανήγγειλε ο Δήμαρχος Σικίνου\n«Δύο τετραετίες, είναι αρκετές και πιστεύω πως έτσι πρέπει να κάνουν όλοι», είπε ο Δήμαρχος Σικίνου, αναγγέλλοντας στον Τop Melody 104.9 fm την απόφασή του να μην είναι ξανά υποψήφιος για τη Δημαρχία. «Πιστεύω ότι πρέπει να βοηθήσουμε τους νέους να βγουν μπροστά και να αναλάβουν τις δικές τους ευθύνες». Η επόμενη «φουρνιά» της σημερινής δημοτικής πλειοψηφίας Σικίνου θα έχει ως επικεφαλής το σημερινό Αντιδήμαρχο κ. Βασίλη Μαράκη. «Πιστεύω πως τα τελευταία χρόνια που ήταν μαζί μου, έχει αποκτήσει μεγάλη εμπειρία και θα τα καταφέρει», είπε ο Δήμαρχος, τονίζοντας παράλληλα, ότι δεν θα είναι ούτε υποψήφιος Δημοτικός Σύμβουλος. «Δεν θέλω να πιστεύουν πως πίσω από νέο Δήμαρχο θα είμαι εγώ», υπογράμμισε.\nΛέξεις κλειδιά: Εκλογές, Σίκινος, Συρίγος